Duduk Rumah Mulut Asyik Nak Mengunyah Saja? Ini 9 Cara HENTIKAN Tabiat Ini

Ada masanya, tabiat mengunyah setiap saat bukan kerana anda berasa lapar, tetapi anda makan akibat tekanan yang dialami.

Jadi bagaimana cara untuk menghentikannya?

Stres punca wujud tabiat mengunyah

Duduk terperap di rumah sepanjang tempoh Perintah Kawalan Pergerakan (PKP) adakalanya boleh menyebabkan stres. Lama-kelamaan apabila terlalu bosan dan berdepan tekanan, kebanyakan individu akan memilih untuk makan.

Namun, persoalan utama di sini, anda makan kerana lapar atau untuk menghilangkan tekanan? Pasti ada yang makan akibat tekanan bukan?

Makan snek atau apa sahaja makanan yang anda gemari ketika berdepan tekanan adalah 1 reaksi normal. Ia dipanggil makan secara emosi
.

Walau bagaimanapun, pengambilan makanan dan tabiat mengunyah secara berlebihan boleh mendatangkan kesan negatif kepada kesihatan. Malahan ia cenderung meningkatkan lagi tahap tekanan anda.

Perbezaan makan kerana lapar vs makan akibat tekanan

Apa bezanya makan disebabkan tekanan atau makan kerana rasa lapar?

Makan disebabkan tekanan

Kemahuan makan datang secara tiba-tiba

Keinginan makan perlu dipenuhi segera

Mahukan makanan tertentu seperti makanan ringan, makanan manis

Ingin terus makan dan makan dan makan lagi

Wujud perasaan bersalah, malu dan menyesal

Makan kerana lapar

Keinginan untuk makan datang secara berperingkat

Tidak perlu dipenuhi segera (melainkan anda sudah lama tidak makan)

Segalanya kedengaran menyelerakan walaupun hanya sayur

Akan berhenti makan apabila kenyang

Tidak akan berasa bersalah atau malu

Jadi bagaimana cara untuk menghentikan tabiat mengunyah yang akan menyebabkan rasa bersalah dan menyesal ini? Haaa…jangan risau, Hello Doktor ada caranya.

9 cara hentikan tabiat makan akibat tekanan

Hentikan tabiat mengunyah yang berpunca daripada tekanan dengan 9 cara ini:

 Atasi tekanan

Isu makan akibat tekanan sudah tentulah berpunca daripada bebanan stres yang anda hadapi. Jadi perkara utama adalah untuk mengatasi tekanan dalam diri anda.

Anda boleh cuba untuk mempelajari teknik pengurusan tekanan seperti mengamalkan yoga, meditasi atau melakukan pernafasan secara mendalam.

Cuba elakkan situasi yang boleh mewujudkan tekanan. Sebagai contoh, jika melakukan kerja pada waktu tengah hari akan menambahkan stres, ubah waktu kerja anda kepada waktu pagi atau malam.

Dalam tempoh PKP ini, yang penting anda tetap melaksanakan tugasan anda, bukan? Jadi fleksibelkan diri anda.

 Jurnal pemakanan

Dalam bahasa mudahnya, anda perlu menulis dan mencatatkan apa yang anda makan, berapa banyak, masa dan perasaan yang dialami apabila makan serta tahap kelaparan anda.

Dari masa ke masa, anda boleh melihat pola pemakanan serta hubung kait antara emosi dan makanan yang anda ambil.

Ia mungkin sukar dilakukan, tetapi jika anda ingin mengubah tabiat pemakanan, ini yang perlu anda buat.
Chaiyok!

 Kawal keinginan

Anda benar-benar lapar atau sebab tekanan? Jika anda baru makan dalam masa 2 3 jam dan perut tidak berbunyi, itu bermakna anda tidak lapar.

Cuba bertahan serta kawal keinginan tersebut. Biarkan rasa untuk makan berlalu. Ini pastinya dapat membantu mengatasi tabiat makan akibat tekanan.

 Hindari kebosanan

Tabiat mengunyah akan muncul setiap kali dilanda kebosanan, maka anda perlu cuba atasi rasa tersebut. Bagaimana?

Mungkin anda boleh mewujudkan 1 hobi baru seperti melukis dan mewarna (menggunakan gajet pun boleh) atau anda boleh mengemas ruang kediaman anda seperti mengubah posisi perabot dan sebagainya.

Melakukan sesuatu hobi baru atau sebarang perkara pada masa lapang bukan sahaja dapat mencegah kebosanan tetapi mampu menghilangkan keinginan makan.

 Kekal hidrat

Terperap di rumah memberikan anda masa untuk fokus kepada kesihatan anda termasuklah berkaitan pengambilan air yang mencukupi.

Kekal hidrat adalah penting untuk kesihatan secara menyeluruh. Ia juga dapat mencegah tabiat mengunyah secara berlebihan kerana tekanan.

 Simpanan makanan

Apabila anda mengetahui
di rumah terdapat makanan yang anda gemari, seperti coklat atau kek
, pastinya ia boleh menyebabkan keinginan untuk makan membuak-buak walaupun tidak lapar.

Jadi elakkan daripada menyimpan makanan-makanan tersebut di dalam rumah. Sekiranya anda dalam keadaan marah atau tertekan, hindari daripada menuju ke kedai runcit atau pasar raya sehingga emosi anda kembali stabil.

 Snek sihat

Sekiranya masih sukar untuk mengawal tabiat mengunyah dan anda masih mahu makan, atasinya dengan memilih snek sihat.

Pilihlah buah-buahan, sayuran dicicah yogurt, kekacang atau bertih jagung tanpa mentega. Atau anda mungkin boleh memilih makanan kegemaran anda versi rendah kalori.

 Jangan terlalu tegas

1 cara untuk mencegah makan secara berlebihan akibat tekanan adalah untuk tidak terlalu tegas atau mengehadkan pengambilan kalori secara keterlaluan.

Kadang kala apabila anda terlalu mengawal pemakanan kerana ingin cepat mengurangkan berat badan, ia hanya menyebabkan peningkatkan keinginan untuk makan
 – sebagai tindak balas emosi.

Untuk mengelakkan kesan negatif daripada makan akibat tekanan, anda perlu mengamalkan pemakanan sihat. Sekali sekala berikan diri peluang untuk makan makanan yang anda gemari seperti kek, coklat atau pizza.

 Hidangan pemakanan

Biasanya kalau makanan yang dibeli berada dalam bekas atau balang, anda akan cenderung untuk makan secara berlebihan.

Untuk mengatasi masalah ini, jika anda ingin memakan aiskrim, lebih baik letakkan di dalam bekas berbanding memakannya terus daripada bekas.

Belajar untuk mengawal saiz hidangan makanan anda dan cuba untuk menghindari pengambilan secara berlebihan
.

Menjaga kesihatan diri

Ketika berdepan tekanan, perkara yang sentiasa harus diingatkan kepada diri adalah mengenai kesejahteraan dan kesihatan badan.

Makan makanan yang berkhasiat dan bernutrisi adalah cara mudah memastikan diri dalam keadaan sihat dan gembira.

Dalam tempoh PKP ini, ia bukan masa yang sesuai untuk anda menambah tekanan dalam diri kerana ia hanya akan menyebabkan anda makan secara berlebihan. Kawal diri dan elakkan stres, okay?

Baca juga:

Makanan Apa Yang Boleh Cegah Flu Dan Selesema?

Makanan Ringan, ‘Memberatkan’ Otak

5 Saat Saja, Hembus Dan Masuk Mulut: Benarkah Makanan Jatuh Boleh Dimakan?

Jadual Kerja Padat Punca Individu Ambil Makanan Ringan, Kajian

Anda Tahu, Mengapa Sarapan Pagi Adalah Makanan Yang Paling Penting Setiap Hari?


Benarkah Susu Mentah Mengurangkan Simptom Alahan Laktosa?

Salah satu daripada dakwaan tentang manfaat meminum susu mentah yang dibuat oleh pendukung kebaikan susu mentah adalah ianya mampu mengurangkan simptom alergi laktosa kerana dipercayai
susu mentah mengandungi enzim laktase.

Kewujudan enzim laktase dikatakan membantu memecahkan gula laktosa yang terdapat dalam susu sekaligus membantu mengurangkan simptom alahan laktosa seperti kembung perut, sakit perut, mual, cirit-birit dan kerap membuang angin.

Pemecahan Laktosa

Semua susu yang dihasilkan oleh mamalia (termasuk susu badan manusia) mengandungi gula laktosa kerana ianya adalah karbohidrat utama dan sumber tenaga terdapat dalam susu.

Laktosa dihasilkan oleh sel-sel epitilial kelenjar susu daripada glukosa dan galaktosa yang telah diserap dalam badan, melalui diet dan pemakanan.

Bila diminum susu ini, enzim laktase (β-galactosidase)
memecahkan semula laktosa itu kepada glukosa dan galaktosa
, sebelum diserap semula sebagai tenaga oleh peminum.

Menghidap alahan laktosa bermaksud seseorang itu tidak berupaya untuk memecahkan laktosa kerana masalah dengan enzim laktase mereka, lazimnya disebabkan oleh kurangnya penghasilan enzim laktase oleh usus kecil.

Membongkar Mitos

Benarkah susu mentah membantu mengurangkan simptom alergi laktosa?

Untuk menjawab soalan ini, satu kajian rawak-terkawal mengkaji kesan susu mentah ke atas 16 penghidap alahan laktosa menggunakan laporan alahan laktosa kendiri dan ujian kepastian masalah serapan laktosa (melalui ujian pernafasan Hidrogen).

Dapatan kajian ini adalah susu mentah bukan sahaja gagal untuk mengurangkan simptom alahan laktosa, ianya turut gagal dalam megurangkan masalah serapan laktosa bila dibandingkan dengan susu terpastur dalam kalangan orang dewasa yang menghidap alahan laktosa.

Sebab utama kepada dapatan ini adalah kerana susu mentah langsung tidak mengandungi enzim laktase seperti yang didakwa, menyebabkan susu mentah tiada peranan dalam simptom alahan laktosa.

Walaupun susu mentah mengandungi kandungan rendah enzim pemecah protein (proteases) dan pemecah lemak (lipases), kandungan ini terlalu rendah untuk memainkan apa-apa peranan kepada fisiologi penghadaman manusia dan enzim ini turut wujud dalam susu yang telah dipastur kerana enzim-enzim ini secara relatifnya stabil-haba.

Tambahan lagi, sebaik sahaja diminum, enzim-enzim ini dihancurkan di perut akibat kesan daripada asid perut dan enzim pepsin yang dihasilkan.

Sebaliknya, produk tenusu yang mengandungi
enzim laktase (β-galactosidase) adalah Yogurt.

Hal ini kerana Yogurt mengandungi bakteria baik yang tinggi yang menghasilkan enzim ini, menjadikan ianya lebih mesra mereka yang alergi laktosa.


Teh Panas: Benarkah Ia Meningkatkan Risiko Kanser Esofagus?

Sudah menjadi satu norma atau budaya bagi rakyat Malaysia untuk menikmati minuman panas seperti teh di pagi hari semasa menikmati hidangan
sarapan
. Akan tetapi, adakah anda tahu bahawa secawan teh panas bukan sahaja akan meningkatkan risiko diabetes, malahan juga mampu meningkatkan risiko kanser
esofagus
 sebanyak dua kali ganda? Sila ikuti artikel ini untuk mengetahui mengenainya dengan lebih lanjut.

Apa itu teh?

Teh adalah minuman yang mempunyai kafein dan dihasilkan daripada daun atau pucuk pokok renek
Camellia sinensis
 atau
Camellia thea
. Ia boleh dijadikan sebagai minuman panas atau minuman sejuk selain diperbuat daripada cara rendaman atau campuran. Cara pemprosesannya melibatkan pengoksidaan, pemanasan dan pengeringan. Dalam pada itu juga, ia kebiasaannya dicampurkan dengan pelbagai jenis herba, rempah, bunga atau buah untuk memberi rasa yang unik dan menarik.

Jika ditelusuri dari aspek sejarahnya, teh adalah minuman terkenal bangsa Cina sejak 5,000 tahun dahulu lagi. Pun begitu, awal kewujudannya masih lagi merupakan satu legenda yang misteri.

Ada satu cerita rakyat tentang seorang Kaisar yang bernama Shen Nung. Dikatakan pada suatu hari, ketika beliau ingin minum air panas, beberapa daun luruh dari sebatang pohon yang menjuntai tertiup angin lalu jatuh ke cawan air panas beliau dan menyebabkan warnanya berubah. Disebabkan oleh perasaan ingin tahu, beliau pun mencuba rasa larutan air tersebut. Apa yang mengejutkan adalah beliau sangat suka akan rasa air tersebut.

Ada satu lagi cerita rakyat daripada India yang menghubungkan penemuan teh dengan biarawan Bodhidharma. Dikatakan setelah bertapa dan bermeditasi selama 7 tahun lamanya, beliau rasa sangat keletihan. Dalam keadaan yang sangat terdesak, beliau terpaksa mengunyah beberapa helai daun yang tumbuh di sekitar tempat itu. Apa yang mengejutkan adalah beliau mula rasa segar kembali.

Pada awal abad ke-9, seorang biarawan Jepun bernama Dengyo Daishi yang baru sahaja pulang dari pengembaraannya, membawa benih tanaman teh dari Cina. sejak itu, minuman ini mula dikenali di negara Jepun. Pada awal abad ke-17 pula, pedagang dari bangsa Portugis dan Belanda mula memperkenalkan minuman ini ke Eropah. Mereka membawanya melalui jalan darat dari Cina menggunakan kereta yang ditarik oleh unta. Antara bangsa yang menjadi penggemar awal minuman ini adalah bangsa Rusia.

Pun begitu, dari mana sebenarnya asal minuman ini adalah tidak dapat dipastikan ekoran terlalu banyak cerita mengenainya. Apa yang lebih penting adalah minuman ini adalah minuman yang sedap dan menyegarkan selain ia dapat memberi kita tenaga dan khasiat.

Manakala di Asia Tenggara, teh adalah salah satu minuman yang sangat digemari. Di sini, minuman ini boleh dibuat dengan dicampur air panas dan gula atau susu. Pemilihan gula putih atau gula merah serta susu segar atau susu pekat manis adalah bergantung kepada individu. Selain itu, di sini juga sangat popular dengan minuman teh tarik, iaitu teh yang mempunyai buih di atasnya. Antara jenis-jenis minuman ini adalah seperti berikut:

Teh O

Teh O limau

Teh O lemon

Teh O
pudina

Teh susu

Teh tarik

Untuk pengetahuan anda, minuman-minuman ini semuanya boleh diminum secara sejuk atau panas mengikut cita rasa anda. Di restoran, anda boleh memesan minuman yang sejuk dengan memesannya sebagai ‘ais’ atau ‘beng’. Jika anda sedang menjaga kadar pengambilan gula, jangan lupa untuk pesan kurang gula, ya? Apa yang penting, kita perlu kurangkan manis dalam minuman sebaliknya lebihkan manis pada senyuman.

Fakta unik dan menarik mengenai teh

Rakyat Britain minum sekurang-kurangnya 165 juta cawan minuman ini setiap hari

Pun begitu, Rakyat Ireland minum paling banyak minuman ini dengan 75 peratus populasinya minum sekurang-kurangnya 6 cawan sehari seorang

Kesemua teh berasa dari tumbuhan yang sama tidak kira ia berwarna hitam, hijau, putih atau oolong

Ia dikatakan pertama kali ditemukan di Cina oleh Shen Nung pada 2737BC dan digunakan sebagai antidot

Pokoknya yang paling tertua terdapat di Cina iaitu berusia 3,200 tahun

7 peratus daripada manusia sangat memilih bagaimana untuk meminum minuman ini dan tidak membenarkan individu lain membuatnya untuk mereka

Minuman ini sepatutnya dibiarkan selama 2 minit untuk dibrukan. Pun begitu, 80 peratus daripada kita tidak mahu untuk menunggu sebegitu lama

Selepas air putih, minuman ini adalah minuman kedua yang paling banyak sekali diminum oleh manusia

Khasiat teh kepada kesihatan

Minuman ini sememangnya menjadi pilihan utama bagi sesetengah individu sebagai santapan sarapan pagi mereka. Rasa yang sedap dan menyegarkan menjadikannya minuman terbaik pada permulaan hari. Di samping itu, ia mungkin bukan sekadar sedap tetapi juga kaya dengan pelbagai khasiat. Apakah khasiatnya?

#1. Mengandungi antioksidan

Antioksidan
 berfungsi melawan radikal bebas yang dihasilkan oleh sel-sel di dalam tubuh badan. Radikal bebas ini akan berkumpul dan mampu merosakkan sel-sel di dalam tubuh badan sebagai sebahagian daripada proses
penuaan
. Antioksidan mampu melawan dan melambatkan proses penuaan. Selain itu, mengurangkan radikal bebas turut menurunkan risiko mendapat penyakit-penyakit kronik seperti penyakit jantung, darah tinggi dan
strok
.

#2. Meningkatkan sistem imun

Terdapat kajian yang menyimpulkan bahawa minuman ini boleh merangsang sistem imun dan membuatkan sel-sel imun bekerja dengan lebih baik dan efisien. Secara amnya, ia membantu mengurangkan jangkitan dan keradangan.

#3. Mengurangkan masalah penghadaman

Minuman ini telah sekian lama menjadi herba dan ubat tradisional bagi masalah
penghadaman
. Teh chamomile khususnya sangat baik bagi mereka yang mengalami sindrom usus rengsa di mana kerap
cirit-birit
 dan sembelit. Teh halia pula membantu mengurangkan rasa mual.

Adakah teh akan menyebabkan ketagihan?

Pun begitu, terdapat beberapa kajian dan pendapat yang mengatakan bahawa minuman ini mampu menyebabkan ketagihan yang melampau dan akhirnya akan memberi risiko kepada tahap kesihatan anda. Sejauh manakah kebenarannya?

Menurut kajian yang dilakukan oleh
The Tea Association of the USA., Inc
, manusia mengambil minuman ini lebih banyak berbanding minuman yang lain. Walaupun ia mempunyai beberapa khasiatnya yang tersendiri, jumlah besar
kafein
 yang terdapat di dalam minuman ini mungkin tidak begitu baik untuk kesihatan anda. Berdasarkan cara dan berapa kerap anda meminumnya, jenis
kafein
 ini mungkin boleh membawa banyak kesan positif atau negatif, bergantung kepada individu.

Sekiranya diambil dalam jumlah yang sederhana, ia mungkin boleh membuatkan fikiran dan tumpuan anda lebih kuat serta boleh menambah tenaga anda. Sebaliknya, jika anda meminumnya terlalu kerap atau dalam kuantiti yang luar biasa untuk masa yang lama, anda mungkin menjadi ketagih kepada kafein. Ini pula adalah satu masalah berat yang tidak boleh dipandang ringan oleh anda.

Ketagihan Kafein

Kafein adalah perangsang kepada sistem saraf pusat. Penggunaannya yang teratur tidak akan menyebabkan pergantungan fizikal yang sederhana. Kafein dalam minuman ini tidak akan memberikan sebarang risiko terhadap fizikal anda seperti yang berlaku kepada ketagihan dadah. Walau bagaimanapun, sebaik sahaja anda ketagih kafein secara fizikal, anda mungkin perasan bahawa pergantungan kepada kafein adalah tidak begitu ketara.

Hakikatnya, badan anda sudah terbiasa dengan kafein di dalam sistem tubuh badan anda. Disebabkan itu, tubuh badan anda akan sentiasa meminta anda untuk mengambil lebih banyak lagi kafein bagi mendapatkan kesannya, seperti kecerdasan atau kecergasan, yang anda rasakan sebelum ini.

Individu yang ketagih kafein boleh mengalami
insomnia
 jika minum minuman ini terlalu banyak kurang daripada 6 jam sebelum tidur. Di samping itu, individu yang lebih sensitif mungkin bukan sahaja akan sukar untuk tidur tetapi juga mempunyai kesan sampingan kafein seperti kegelisahan dan gangguan gastrousus.

Penarikan

Sekiranya anda berhenti mengambil kafein secara tiba-tiba, badan anda akan kehilangan jumlah biasa kafein. Disebabkan itu, ia boleh membuat anda berasa tidak senang atau tidak selesa dalam beberapa hari dengan simptom tertentu.

Simptom penarikan kafein termasuklah:

Sakit kepala

Sakit otot

Keletihan

Kebimbangan

Kemurungan

Cepat marah

Sukar fokus

Simptom penarikan ini tidaklah serius seperti ketagihan dadah atau
alkohol
. Ia biasanya akan hilang dengan serta-merta selepas anda terus mengambil minuman ini dalam jumlah yang sama atau lebih dari sebelum ini.

Pencegahan

Ya, walaupun ia bukan merupakan sesuatu yang sangat serius, ia masih tidak boleh dipandang ringan oleh anda. Bagi mengelakkan diri anda daripada ketagih kafein yang terdapat dalam minuman ini, anda boleh mengikuti beberapa cadangan berikut:

#1. Turunkan jumlah kafein yang anda ambil

Pertama sekali, anda boleh mengurangkan jumlah kafein dalam minuman anda dengan menggunakan satu beg minuman ini untuk 3 hingga 4 kali, memendekkan tempoh masa anda membancuh minuman ini dan menurunkan suhu minuman anda.

#2. Elakkan meminum minuman berkafein tinggi terlalu kerap

Seperti
kopi
, minuman ini dipilih sebagai minuman untuk mengecas tenaga anda dan membuat fikiran anda fokus serta-merta. Walau bagaimanapun anda perlu ingat untuk minum secara sederhana atau anda boleh menjadi ketagih kepadanya dan mengalami banyak kesan sampingan kafein.

#3. Perlahan-lahan mengurangkan pengambilan kafein anda

Jangan berhenti mengambilnya serta-merta. Ia boleh menyebabkan beberapa simptom yang tidak dijangka. Cuba berhenti secara perlahan-lahan. Ia boleh membantu anda mengelakkan simptom yang teruk.

#4. Cuba minuman yang telah dibuang kafein atau bebas kafein

Daripada meminum minuman berkafein, anda boleh menggunakan beberapa alternatif yang lain seperti minuman yang telah dibuang kafein atau bebas kafein.

#5. Minum teh hijau, putih, oolong atau herba

Teh hitam mengandungi banyak kafein. Jadi, apa kata anda cuba yang lain? Anda boleh menukar tabiat anda dengan mencuba
teh hijau
, putih, oolong atau herba.

Selain daripada kafein, tahukah anda terdapat satu lagi perkara yang anda perlu risau mengenai minuman ini? Perkara tersebut adalah penyataan yang mengatakan teh panas mampu meningkatkan risiko
kanser esofagus
. Sejauh manakah kebenarannya?

Minum teh panas mampu meningkatkan risiko kanser esofagus?

Pakar menyatakan bahawa meminum air pada suhu 60 darjah Celsius atau lebih tinggi daripada, secara konsistennya dikaitkan dengan peningkatan risiko kanser esofagus melalui kajian yang dijalankan ke atas 50,000 individu.

Pakar juga menemui bahawa dengan meminum 700 ml minuman ini setiap hari (sekitar 3 cawan) pada suhu 60 darjah Celsius atau lebih tinggi daripada itu mampu meningkatkan risiko kanser esofagus dengan 90% lebih tinggi risiko untuk mendapat penyakit tersebut.

Penulis utama kajian tersebut, Dr. Farhad Islami menasihatkan agar mana-mana individu yang ingin meminum minuman ini supaya membiarkan minuman tersebut untuk sejuk sedikit terlebih dahulu sebelum meminumnya untuk mengurangkan risiko mendapat kanser tersebut.

Kanser esofagus adalah sejenis kanser yang memberi kesan terhadap saluran atau laluan di mana makanan melaluinya daripada mulut ke bahagian perut atau dikenali dengan nama esofagus.

Kajian yang bertajuk “
A Prospective Study of Tea Drinking Temperature and Risk of Esophageal Squamous Cell Carcinoma
” yang baru diterbitkan oleh International
Journal of Cancer
 pada 20 Mac 2019 tersebut mengkaji tabiat minum 50,045 individu yang berumur antara 40 hingga 75 tahun di bahagian timur laut Iran.

Kajian terbaharu tersebut dijalankan di Iran memandangkan Iran merupakan antara kawasan atau negara yang mana penduduknya menikmati teh dengan suhu yang amat panas, termasuklah penduduk-penduduk di negara China dan Amerika Selatan. Manakala, penduduk-penduduk di Amerika Syarikat dan Eropah menikmati teh mereka pada suhu yang lebih rendah.

Terdapat juga kajian lepas yang menyokong kajian terbaharu ini. Pada tahun 2018, kajian yang diterbitkan dalam
Annals of Internal Medicine
 yang bertajuk “
Hot Tea Consumption and Its Interactions With Alcohol and Tobacco Use on the Risk for Esophageal Cancer: A Populatin-Based Cohort Study
” yang dijalankan di China mendapati, dengan meminum teh yang amat panas bersama-sama dengan merokok dan meminum alkohol boleh meningkatkan risiko “squamous cell carcinoma” atau juga dikenali sebagai “squamous cell cancer” di bahagian esofagus; kanser yang bermula daripada sel squamous.

Pada tahun 2016, agensi kanser bagi Pertubuhan Kesihatan Dunia (WHO),
the International Agency fro Research on Cancer
telah membuat pengkelasan bahawa meminum minuman panas dengan suhu melebihi 65 darjah Celsius boleh menjadi carcinogen; bahan yang mampu menyebabkan kanser dalam tisu hidup.

Kajian tersebut berdasarkan yang dijalankan terhadap Mate, sejenis teh yang diminum secara tradisional dengan suhu yang amat panas terutamanya di Amerika Selatan, Asia dan Afrika. Dalam kajian tersebut juga mereka menegaskan bahawa suhu yang amat panas memainkan peranan terhadap pembentukan kanser berbanding jenis minuman ini yang diminum memandangkan hasil kajian turut digunakan ke atas jenis-jenis yang lain.

Saintis dan pengkaji percaya bahawa mekanisma asas yang menyebabkan pembentukan kanser akibat daripada tabiat meminum minuman dengan suhu yang amat panas adalah disebabkan oleh kecederaan jangka masa panjang kepada sel yang melapisi esofagus. Oleh itu, anda dinasihatkan untuk membiarkan minuman panas anda untuk sejuk terlebih dahulu bagi mengelakkan sebarang kecederaan kepada tisu dalaman tubuh sekali gus mengelakkan sebarang peningkatan risiko kanser esofagus memandangkan telah terdapat pelbagai kajian yang menyokong pernyataan ini.

Konklusi

Konklusinya, teh adalah minuman yang sangat sedap dan menyegarkan. Pun begitu, anda perlu tahu bahawa minuman ini juga sebenarnya adalah racun di dalam penawar. Ini kerana ia mempunyai kandungan kafein yang sangat banyak! Ia adalah berbahaya jika anda mengalami ketagihan kafein kerana anda bergantung kepadanya sahaja. Pun begitu, ia bukanlah seteruk ketagihan dadah atau alkohol.

Selain itu, anda juga perlu berhati-hati jika anda hendak minum minuman ini secara panas. Ini kerana terdapat kajian yang mengatakan bahawa ia mampu meningkatkan risiko kanser esofagus. Jadi, tidak salah rasanya jika anda membiarkan ia suam sedikit sambil menunggu ia terbru terlebih dahulu, bukan? Ataupun, pesan sahaja minuman ini dengan ais. Sudah pasti ia lebih sedap dan selamat.

Pihak Hello Doktor amat berharap artikel ini dapat membantu anda lebih mengenali mengenai minuman ini dan segala pro dan kontranya bagi menjamin kehidupan yang lebih sejahtera.

Hello Health Group
 tidak menyediakan nasihat perubatan, diagnosis, atau rawatan.

Baca juga:

Adakah Anda Mengambil Terlalu Banyak Kafein?

Bukan Sekadar Kopi, Kenali Sumber Kafein yang Lain

Minuman Tenaga Tinggi Kafein, Bukan untuk Remaja


Ooforektomi: Prosedur Pembedahan Pembuangan Ovari

Ooforektomi adalah adalah prosedur pembedahan untuk pembuangan ovari. Ovari adalah dua organ berbentuk badam yang mengandungi dan melepaskan telur untuk ovulasi. Selain itu, ia juga menghasilkan hormon.

Pembedahan hanya boleh membuang ovari, atau mungkin sebahagian daripada histerektomi, iaitu penghapusan rahim dan mungkin beberapa struktur sekitarnya.
Ooforektomi
 biasanya dilakukan untuk mencegah atau merawat keadaan tertentu seperti

Merawat pertumbuhan tisu yang tidak normal dari endometriosis

Menurunkan risiko kehamilan ektopik

Merawat penyakit radang pelvis (PID)

Membuang sista ovari, abses, atau sel kanser di ovari

Membuang sumber estrogen, yang boleh merangsang kepada beberapa kanser, seperti kanser payudara

Ovarian torsion –
 ovari berpusing
(twist)

Jenis-jenis o
oforektomi

Oo
forektomi
adalah istilah yang luas untuk prosedur perubatan yang membuang satu atau kedua-dua ovari, tetapi terdapat pelbagai jenis oo
forektomi
 yang boleh dilakukan.

Unilateral oophorectomy
:
 Pembuangan satu ovari, biasanya dilakukan ketika wanita masih ingin hamil.

Bilateral oophorectomy:
 Pembuangan kedua-dua ovari, dilakukan untuk mencegah gangguan atau penyebaran sel-sel kanser.

Salpingo-oophorectomy:
 Pembuangan tiub fallopian bersama-sama dengan ovari, selalunya untuk merawat kanser atau gangguan lain.

 Oophorectomy Prophylactic:
 Juga dipanggil oo
forektomi
 pencegahan, prosedur ini dilakukan untuk mengurangkan risiko penyakit masa depan.

Ooforektomi dan histerektomi

Oo
forektomi
boleh dilakukan secara bersendirian, tetapi ia sering dilakukan sebagai sebahagian daripada pembedahan yang lebih lengkap untuk membuang uterus (histerektomi) pada wanita yang telah mengalami menopaus.

Bagi mereka yang mempunyai risiko peningkatan kanser ovari, ooferektomi biasanya digabungkan dengan pembedahan untuk membuang tiub fallopian (
salpingectomy)
yang berdekatan kerana ia berkongsi bekalan darah dengan avari. Apabila ia digabungkan, prosedur ini dipanggil
 salpingo-oophorectomy
.

Risiko o
oforektomi

Jika kedua-dua ovari dikeluarkan, menopaus akan bermula dan kesan sampingan seperti kilasan panas dan kekeringan faraj mungkin berlaku. Risiko untuk mendapatkan osteoporosis, penyakit jantung dan kematian pra-matang lebih besar sebaik sahaja menopaus bermula akibat pembuangan ovari. Juga, anda mungkin juga mengalami masalah kemurungan, kegelisahan, masalah ingatan, dan penurunan libido.

Selain itu, anda juga mungkin berisiko mengalami:

Pendarahan

Bekuan darah

Reaksi terhadap anestesia

Kerosakan saraf

Jangkitan

Hernia

Tisu parut

Kecederaan saluran kencing atau orga sekitarnya

Usus tersumbat

Persediaan sebelum prosedur

Sebelum meneruskan prosedur o
o
forektomi, anda perlu melakukan beberapa ujian iaitu pemeriksaan fizikal, ujian darah dan urin, dan ujian pengimejan seperti imbasan CT dan ultrabunyi.

Anda juga perlu memaklumkan kepada doktor anda jika ada mengambil apa-apa ubat-ubatan.

Pemulilhan selepas prosedur

Pemulihan dari ooforektomi bergantung kepada banyak faktor dan berbeza bagi setiap orang. Anda mungkin terpaksa tinggal di hospital. Berjalan awal dan pernafasan yang mendalam akan digalakkan untuk mengelakkan bekuan darah dan pneumonia.

Sekiranya anda menjalani ooforektomi laparoskopi, anda mungkin mengalami sakit bahu. Ini adalah kesan sampingan biasa dan ia akan hilang dalam masa 1-2 hari.

Doktor akan memberitahu anda apa yang sepatutnya dilakukan dan tidak harus dilakukan apabila anda pulang ke rumah. Ini selalunya termasuk:

Dapatkan rehat yang cukup.

Elakkan mengangkat berat.

Tidak mandi tab mandi, hubungan seks atau apa-apa dalam faraj (tampon, douching, dll) sehingga diarahkan oleh pembekal penjagaan kesihatan anda. Berdarah pelepasan faraj adalah normal.

Menggunakan tangga boleh diterima.

Jangan memandu sambil mengambil ubat sakit narkotik.

Jika anda mengalami sembelit, anda boleh membuat perubahan pada diet dengan meningkatkan pengambilan cecair dan mengambil ubat bukan preskripsi (OTC) boleh membantu.

Elakkan mengambil aspirin kerana ia boleh menyebabkan pendarahan.

Hello Health Group
 tidak memberikan nasihat, diagnosis atau rawatan perubatan.


Kerap Diserang Migrain? Cuba Kenal Pasti 5 Perkara Ini Dalam Hidup Anda, Ia Boleh Cegah Migrain!

Ramai individu di seluruh dunia yang menderita dengan masalah serangan migrain. Jika anda salah seorang daripadanya, dan sedang mencari cara mengatasi serangan migrain, jom kami kongsi 5 tip yang mudah untuk bantu anda cegah serangan migrain.

1 – Pastikan dapat tidur yang baik dan mencukupi setiap hari

Cara mengatasi serangan migrain yang pertama adalah dengan
mendapatkan tidur yang mencukupi
.

Ada banyak bahayanya jika tidur anda tidak cukup. Antaranya seperti kekurangan fungsi tubuh, hilang tumpuan dan kurang motivasi.

Pun begitu, tidur secara berlebihan (lebih daripada 7 hingga 8 jam sehari) juga boleh mencetuskan serangan migrain.

Hal ini biasanya disebabkan waktu tidur yang tak menentu,
lalu keletihan yang mendorong tidur secara berlebihan
.

Cara terbaik menangani masalah ini adalah dengan tidur dan bangun pada waktu yang sama setiap hari. Selain itu, elak sumber kafein, nikotin dan alkohol sebelum anda tidur.

Cara mengatasi serangan migrain #2 – Elakkan makanan penyebab migrain dan kekal hidrat

Cara mengatasi serangan migrain yang kedua adalah dengan menjaga pemakanan.

Berpuasa atau tak makan boleh memicu serangan migrain. Bagi melawannya, anda disarankan makan dalam tempoh 1 jam selepas bangun tidur.

Kemudian, makan makanan yang sihat setiap 3 atau 4 jam untuk memastikan anda sentiasa kenyang sepanjang hari.

Selain itu, cuba elak makanan seperti coklat, keju,
monosodium glutamate
 (MSG) dan juga
makanan pedas
.

Anda juga perlu memastikan tubuh untuk kekal hidrat melalui pengambilan air yang mencukupi. 2 liter air adalah sangat ideal.

3 – Elakkan diri anda dari bunyi bising yang kuat dan cahaya yang terang

Bagi kebanyakan individu, bunyi bising, cahaya yang terlalu cerah dan rangsangan deria boleh memicu serangan migrain.

Serangan migrain boleh terjadi ketika memandu pada waktu malam atau di bawah panas terik, menonton wayang, menghadiri parti di kelab atau menonton konsert
live
 yang sesak dengan kehadiran penonton.

Jika anda berada di rumah atau di pejabat, pastikan anda berehat sebentar daripada terus menonton televisyen atau memandang skrin komputer.

Selain itu, laraskan tahap kecerahan skrin sekiranya ia mula menyebabkan iritasi pada mata.

Cara mengatasi serangan migrain #4 – Beri perhatian pada respons tubuh badan

Serangan migrain berkait rapat dengan respon tubuh. Anda boleh melakukan aktiviti fizikal yang boleh mengurangkan stress.

Contohnya seperti yoga,
tai chi
, atau senaman aerobik ringan.

Walau bagaimanapun, jika anda perlu bersenam dengan cara yang lebih berat, pertimbangkan ubat anti-radang yang diberi doktor kerana ia boleh mengurangkan migrain yang anda alami.

Jangan lupa untuk buat
warm-up
 terlebih dahulu sebelum melakukan sebarang senaman!

5 – Kenal pasti pencetus hormon

Mengenal pasti
penyebab gangguan hormon
 adalah salah satu cara mengatasi serangan migrain.

Pengambilan ubat pencegah kehamilan dan menjalani terapi penggantian hormon juga boleh menyebabkan migrain lebih kerap berlaku.

Ini kerana, kedua-dua ubatan ini mempunyai kaitan dengan ketidakstabilan hormon estrogen dalam tubuh wanita.

Terdapat beberapa jenis rawatan yang tersedia bagi migrain yang berpunca daripada hormon. Ini termasuklah beberapa amalan atau perkara yang anda boleh lakukan sebagai sebahagian daripada rutin harian anda.

Amalan tersebut adalah seperti sentiasa kekal hidrat, berehat dalam bilik yang senyap dan gelap dan meletakkan kompresor sejuk pada kepala.

Selain itu, anda juga boleh melakukan urutan pada bahagian kepala yang terjejas dan melakukan pernafasan dalaman atau sebarang senaman yang boleh menenangkan anda.

Selain itu, kaedah
biofeedback
 juga boleh menunjukkan kepada anda bagaimana untuk merelakskan sesetengah otot bagi mengurangkan kekerapan migrain dan kesakitan.

Doktor juga akan menyarankan anda untuk mengambil suplemen magnesium, yang boleh membantu dalam mengurangkan tahap sakit kepala yang dialami.

Cara untuk anda mengelakkan atau mencegah serangan migrain bermula dengan sedikit usaha terhadap diri sendiri.

Walaupun serangan migrain boleh menyebabkan kesakitan pada diri anda, ketahuilah bahawa sebarang perubahan yang anda lakukan pada hari ini boleh mendorong kepada kehidupan yang lebih baik pada masa hadapan.

Jangan sesekali membiarkan serangan migrain menjejaskan kehidupan anda. Sentiasa amalkan cara mengatasi migrain seperti yang dinyatakan di atas ini.


Aplikasi Telefon Pintar Mempunyai Ketepatan Hampir dengan ECG dalam Mengesan Serangan Jantung

Sebuah aplikasi telefon pintar baru menunjukkan harapan baru dalam menentukan masalah jantung serius daripada sakit dada yang dialami oleh seseorang. Satu kajian yang dijalankan ke atas ketepatan aplikasi tersebut menemui bahawa ia menghampiri ketepatan elektrokardiogram (ECG) biasa dalam mengenal pasti serangan jantung yang serius.

Sistem aplikasi tersebut memberikan fokus terhadap mengenal pasti bentuk serangan jantung yang spesifik dan mengancam nyawa, dikenali sebagai
ST-Elevation Myocardial Infarction (STEMI)
. Serangan jantung ini berlaku apabila pembuluh darah utama pada jantung tersumbat. Kematian atau kecacatan boleh berlaku jika ia tidak dirawat segera.

“Jika seseorang mengalami sakit dada buat kali pertama, dia mungkin akan berfikir bahawa ia disebabkan perkara kecil dan tidak akan pergi ke jabatan kecemasan di hospital,” kata salah seorang yang terlibat dalam kajian tersebut, J. Brent Muhlestein. Beliau menambah, “Itu sangat bahaya kerana lebih cepat kita membuka pembuluh darah yang tersumbat itu, lebih baik hasilnya.”

ECG biasa boleh mengesan dengan efektif serangan jantung STEMI menggunakan 12 kabel lead. Setiap posisi kabel lead adalah penting untuk mengesan aktiviti elektrik jantung di lokasi berbeza. Aplikasi telefon pintar baru tersebut hanya menggunakan 2 kabel lead ECG yang digerakkan di seluruh badan sambil membuat bacaan. Jadi, ia boleh merekod bacaan di kesemua 12 kabel ECG biasa.

Perkembangan terkini dalam teknologi penjejak kecergasan (
fitness tracker
) memasukkan bacaan ECG ke dalam alat yang mudah digunakan oleh orang ramai. Jam pintar Apple yang terbaru malah menggunakan satu kabel lead ECG sebagai data kesihatan tambahan.

Ketepatan aplikasi baru ini diuji ke atas 204 orang pesakit yang mengalami sakit dada. Semua subjek menjalani ECG biasa dan ECG telefon pintar baru tersebut. Hasil kajian mendapati aplikasi telefon pintar tersebut adalah hampir efektif seperti ECG biasa dalam membezakan antara serangan jantung STEMI dan bukan STEMI.

“Kami mendapati bahawa aplikasi ini membantu mengenal pasti serangan jantung dengan efektif,” kata Muhlestein.

Sejauh mana aplikasi baru ini tersedia di pasaran adalah masih belum jelas. Namun, pengkaji berharap agar ia bukan sahaja mampu membuatkan akses kepada data ECG lebih cepat tetapi juga lebih mudah bagi doktor dalam negara di mana alat ECG biasa susah diakses. Sistem yang paling ideal ialah pesakit menggunakan telefon pintar untuk mendapatkan bacaan ECG, kemudian memuat turunnya di atas talian untuk dilihat oleh doktor serta merta.

Hasil kajian tersebut telah dibentangkan di
American Heart Association’s 2018 Scientific Session
di Chicago pada minggu lepas.


Pilihan Ubat Bukan Preskripsi Anti-Diarrheal Ini Dapat Bantu Legakan Diarrhea!

Biasanya masalah diarrhea atau cirit-birit tidak memerlukan rawatan dan akan pulih dalam tempoh masa beberapa hari. Walau bagaimanapun,
ubat diarrhea
boleh membantu anda berasa lebih baik, terutamanya jika anda juga
mengalami kekejangan
.

Ubat tanpa priskripsi (
over-the-counter
) adalah ubat-ubatan yang anda boleh dibeli tanpa preskripsi dari doktor anda. Sesetengah ubat OTC boleh membantu anda berasa lebih baik jika anda mengalami cirit-birit. Ini dipanggil ubat antidiarrheal.

Untuk mendapatkan lebih banyak info tentang Sistem Penghadaman, sila dapatkannya
di sini.

Apakah ubat diarrhea yang paling popular?

#Loperamide

Loperamide adalah salah satu ubat anti-diarrheal yang paling terkenal.

Ubat ini berfungsi dengan mengurangkan kelajuan makanan bergerak melalui perut anda, yang membolehkan makanan kekal di perut anda dengan lebih lama.

Ini membolehkan tubuh menyerap makanan yang anda makan dengan lebih baik, yang mana mengurangkan jumlah
pergerakan usus
 anda setiap hari.

Loperamide adalah ubat oral yang boleh merawat cirit-birit akut dan kronik, tetapi anda perlu membuat preskripsi doktor anda jika perlu menggunakan loperamide untuk tempoh yang lama.

Dalam kes ini, ubat perlu diambil sekurang-kurangnya sekali sehari.

Versi OTC yang popular termasuk Imodium® dan Diamode®. Kesan sampingan yang mungkin berlaku termasuk
mulut kering
, mengantuk, dan
sembelit.

#Diphenoxylate, antara ubat diarrhea

Sama seperti loperamide, diphenoxylate membolehkan makanan kekal di
dalam usus
 anda dengan lebih lama untuk mengurangkan kekerapan diarrhea.

Diphenoxylate adalah ubat oral yang boleh diambil sehingga empat kali sehari. Walau bagaimanapun, oleh kerana ia boleh menjadi ketagihan, para doktor menasihatkan hanya menggunakannya sebagai rawatan jangka pendek.

Ia biasanya melegakan simptom cirit-birit dalam tempoh dua hari selepas memulakan ubat. Nama jenama untuk ubat-ubatan yang menggunakan diphenoxylate termasuk Lomocot® dan Lomotil®. Kesan sampingan ubat diphenoxylate termasuk
kembung dan sembelit.

Baca juga:

Ubat diarrhea Pepto-Bismol®

Ubat OTC yang telah popular selama beberapa dekad, Pepto-Bismol® adalah antasid yang juga merupakan ubat anti-inflamasi. Bahan aktif ubat ini dipanggil
bismuth subsalicylate
.

Kompaun ini memasuki bahagian perut dan usus anda untuk mengurangkan keradangan dan kerengsaan.

Pepto-Bismol® boleh didapati dalam bentuk cecair, tablet kunyah, dan caplet oral. Walau bagaimanapun, ia hanya berkesan untuk diarrhea akut. Anda mungkin memerlukan sesuatu yang lebih kuat jika anda mempunyai cirit-birit kronik.

Kesan sampingan Pepto-Bismol® termasuk lidah yang gelap dan sembelit.

Kanak-kanak lebih cenderung mengalami kesan sampingan ini. Perlu diingatkan bahawa kanak-kanak yang sembuh dari selesema atau cacar air tidak perlu mengambil Pepto-Bismol® kerana kemungkinan mengaitkannya kepada
sindrom Reye
.

Mereka yang alah kepada aspirin atau ubat-ubatan salisilat lain tidak boleh mengambil
bismuth subsalicylate
.

Smecta®

Smecta® juga adalah rawatan popular untuk cirit-birit, dan juga sindrom
usus besar
 pada orang dewasa dan refluks gastroesophageal pada bayi kerana kesan
mucoprotective
nya.

Ubat ini mempunyai salutan berharga yang kuat di mukosa gastrousus. Interaksi dengan glikoprotein mukus, Smecta® meningkatkan ketahanan gel mukosa sebagai tindak balas kepada agen agresif.

Dengan tindakannya terhadap halangan mukus gastrousus dan kapasiti yang mengikat yang tinggi, Smecta® melindungi mukosa gastrousus. Ia adalah radiolucen, tidak
mewarnakan najis
 dan pada dos biasa, ia tidak mengubah tempoh transit usus psikologi.

Bagamanakah untuk mengambil ubat diarrhea?

Apabila anda menggunakan ubat OTC, adalah sentiasa penting untuk melihat arahan pada pembungkusan produk terlebih dahulu.

Ubat anti-diarrheal boleh didapati dalam beberapa bentuk dan anda perlu memberi perhatian kepada cara mengambilnya.

Sekiranya anda mengambil ubat oral, biasanya selepas setiap najis yang longgar, atau seperti yang diarahkan oleh doktor anda. Dos adalah berdasarkan kepada keadaan dan tindak balas anda terhadap terapi. Pada kanak-kanak, dos juga berdasarkan umur dan
berat badan
. Orang dewasa tidak boleh menggunakan lebih daripada 8 miligram dalam 24 jam jika merawat sendiri, atau 16 miligram jika di bawah arahan doktor.

Sekiranya anda mengambil ubat diarrhea jenis tablet yang boleh dikunyah, ambil ketika
perut kosong.
 Tablet yang boleh dikunyah perlu dikunyah dengan teliti sebelum ditelan.

Jika anda menggunakan tablet yang cepat larut, keringkan tangan anda sebelum membuka pek untuk mengeluarkan tablet dengan berhati-hati. Jangan tolak tablet melalui peknya. Letakkan tablet pada lidah, biarkan ia terlerai sepenuhnya, kemudian telan dengan
air liur
. Jangan hancurkan, patahkan atau pecahkan tablet sebelum mengambilnya. Air tidak diperlukan bagi ubat ini.

Semasa episod diarrhea, adalah sangat penting untuk
minum lebih banyak air.

Diarrhea boleh menyebabkan dehidrasi, yang boleh menyebabkan keadaan perubatan yang serius apabila ia tidak dirawat dengan baik. Meminum banyak cecair akan membantu memastikan anda terhidrat.

Doktor menasihatkan untuk menambah satu sudu teh garam dan gula hingga satu liter air. Ini akan membantu
menambah glukosa
 dan elektrolit yang hilang akibat diarrhea.

Jika doktor anda telah menetapkan ubat diarrhea, ikut arahan doktor anda dan arahan pada label preskripsi anda. Jika anda mempunyai sebarang soalan, rujuk doktor atau ahli farmasi anda


Kecederaan Pada Zakar & Skrotum, Apa Yang Para Lelaki Wajib Tahu Tentangnya?

Mungkin anda pernah mengalami tapi tidak mengetahui jika ada kecederaan pada zakar atau skrotum. Ia bukan satu masalah yang anda boleh pandang remeh. Teruskan baca artikel dengan lebih lanjut!

Untuk mendapatkan lebih banyak informasi tentang Kesihatan Lelaki, anda boleh klik
di sini
.

Definisi

Apa itu Kecederaan pada zakar dan skrotum?

Beberapa jenis
kecederaan boleh terjadi kepada zakar
. Ia boleh separuh atau sepenuhnya cedera.

Kadang-kadang zakar lelaki sakit teruk boleh disambung semula, tetapi peluang untuk deria dan fungsi pulih semula berbeza.

Cincin pengerutan penis, yang
digunakan untuk menambahkan ereksi,
 boleh menjerut zakar dan mengakibatkan kerosakan kekal.

Keadaan ini boleh dirawat dengan hanya mengeluarkan cincin tersebut. Kecederaan tembus, termasuk gigitan haiwan dan luka tembakan, yang kurang biasa berlaku dan
mungkin juga melibatkan uretra
.

Pembedahan mungkin diperlukan bagi merawat kecederaan pada zakar dan uretra.

Apa keberangkalian untuk anda terkena?

Kecederaan akibat objek tumpul (pukulan) menyebabkan lebih kurang 75% jenis kecederaan ini. Contoh termasuklah:

Disepak terajang

Dipukul dengan bola lisut

Kemalangan motosikal

Kemalangan basikal

Benda tajam lain yang boleh luka atau
masuk ke dalam skrotum dan mencederakan
testikel
.

Semua ini termasuk gigitan haiwan, luka tembakan, dan kemalangan semasa mengendali mesin.

Sila berunding dengan doktor anda untuk maklumat lanjut.

Simptom

Apa simptom masalah ini berlaku?

Simptom-simptom yang biasa berlaku akibat kecederaan pada zakar dan skrotum ialah:

Mual (biasanya akibat kilasan testikular)

Skrotum kelihatan lebam atau bertukar warna

Skrotum bengkak

Darah dalam urin

Sukar untuk kencing

Demam

Bila saya harus jumpa doktor?

Jika anda mempunyai sebarang tanda atau simptom di atas atau mempunyai sebarang soalan, sila rujuk doktor anda.

Tubuh setiap orang bertindak dengan cara yang berbeza. Berbincang dengan doktor mengenai apa yang terbaik untuk situasi anda.

Punca

Apa punca Kecederaan pada zakar dan skrotum?

Luka pada penis

Zakar lelaki sakit akibat tersangkut pada zip seluar adalah perkara biasa, tetapi boleh menyebabkan luka kecil yang selalunya sembuh dengan cepat.

 Luka biasanya boleh sembuh dengan cepat jika ia dijaga dengan bersih tetapi antibiotik perlu diambil jika luka tersebut dijangkiti.

Zakar patah

Zakar bengkok secara berlebihan
 boleh mematahkan zakar yang sedang eraksi.

 Perkara ini boleh berlaku semasa melakukan
hubungan kelamin yang ganas
 jika zakartersebut ditolak dengan kuat pada tulang pelvik pasangannya.

 “Patah” yang dimaksudkan di sini sebenarnya ialah koyakan pada lapisan yang menutupi salah satu daripada dua struktur seperti tiub di dalam zakar (korpus kavernosum) yang menghentikan aliran darah tambahan bagi mengekalkan eraksi.

Lelaki tersebut akan terus berasa sakit, mengalami bengkak, dan perubahan warna, serta bentuk
zakar yang kelihatan cacat
.

Pembedahan segera biasanya perlu bagi membaiki keadaan patah seperti ini untuk mengelakkan daripada zakar melengkung secara abnormal atau
mengalami disfungsi erektil kekal.

Faktor Risiko

Apa faktor risiko Kecederaan pada zakar dan skrotum?

Sila berunding dengan doktor anda untuk maklumat lanjut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Kecederaan pada zakar dan skrotum didiagnosis?

Penting untuk anda berjumpa dengan doktor sekiranya anda mempunyai lebih daripada
 satu kecederaan testikel minor
.

Sesetengah daripada masalah ini, seperti kilasan testikular, merupakan keadaan kecemasan perubatan.

Beberapa kecederaan serius boleh menyebabkan anda kehilangan testikel
 atau menyebabkan testikel mengecut.

Zakar sakit juga boleh
mengancam masa depan fertiliti anda
 (kebolehan untuk mempunyai anak).

Segera berjumpa dengan doktor anda dapat mengurangkan risiko anda untuk mengalami komplikasi-komplikasi ini.

Rawatan perubatan yang segera juga boleh membantu anda untuk berasa lebih baik dan kembali melakukan aktiviti biasa dengan lebih cepat.

Jika doktor mengesyaki anda mengalami keadaan ini, pemeriksaan fizikal akan dilakukan dan beberapa ujian juga akan disarankan oleh doktor anda.

Beberapa ujian yang biasa dilakukan termasuk:

Imej ultrasound

Pembekal rawatan kesihatan akan meletakkan alat ultrasound pada skrotum anda. Alat ini menggunakan gelombang bunyi yang tidak sakit
bagi menghasilkan gambar testikel
 dan tisu lain pada skrin ultrasound.

MRI

Alat ini menghasilkan gambar zakar dan struktur lain di dalam skrotum anda yang jelas.

Pembedahan eksplorasi

Bagi sesetengah kes, doktor bedah perlu melalukan insi (bukaan luka) pada
skrotum anda bagi melihat keadaan
 di dalamnya.

Doktor bedah juga boleh melihat struktur zakar lelaki sakit yang telah cedera, dan jika perlu, merawat keadaan tersebut semasa prosedur ini dilakukan.

Bagaimana pesakit Kecederaan pada zakar dan skrotum dirawat?

Bergantung kepada keterukan keadaan anda, doktor anda akan menyarankan beberapa pilihan rawatan atau yang boleh anda lakukan bagi merawat kecederaan ini sendiri jika kecederaan tersebut tidak serius.

Walau bagaimanapun, kecederaan yang teruk memerlukan rawatan daripada doktor bedah atau pakar yang lain.

Bagi kecederaan akibat seks

Rawatan bagi zakaryang “patah” semasa melalukan hubungan kelamin kebanyakannya memerlukan pembedahan.

Rawatan ini mempunyai
 kadar yang rendah bagi disfungsi erektil
 dan zakar berparut serta melengkung.

Pembedahan akan dilakukan dengan anestesia, jadi tiada kesakitan yang boleh dirasai.

Pembedahan yang paling biasa dilakukan ialah dengan membuat bukaan di
sekeliling batang zakar lelaki
 yang berdekatan dengan
kepala zakar luka
 dan kulit akan ditarik sehingga ke bawah.

Bagi kecederaan serius

Bagi kes terpencil di mana
bahagian zakar telah terpotong
 secara tidak sengaja, bahagian yang terpotong perlu dibalut dalam kain kasa yang telah direndam dengan karutan garam steril dan dimasukkan ke dalam beg plastik.

Beg plastik tersebut kemudian perlu dimasukkan ke dalam air ais, kerana air dan sentuhan terus kepada ais berbahaya kepada tisu.


Tak Tahan Bila Sakit Gigi? Ini 7 Cara Hilangkan Sakit Gigi Dengan Mudah!

Masalah kesakitan gigi
bukan sahaja boleh mengganggu aktiviti di siang hari, kadangkala nak tidur malam pun susah. Ada ke cara hilangkan sakit gigi dengan mudah?

Penjagaan oral
 sememangnya penting bagi memelihara kualiti hidup individu.

Oleh sebab masalah ini boleh berpunca daripada pelbagai jenis faktor, rawatan boleh jadi berbeza mengikut asbab yang tersendiri.

Artikel ini akan membincangkan beberapa langkah yang boleh anda ambil bagi
meredakan simptom sakit gigi.

Untuk mendapatkan lebih banyak info tentang Kesihatan Mulut, sila dapatkannya
di sini.

Ini 7 cara hilangkan sakit gigi

#1 Kumur dengan air garam, cara hilangkan sakit gigi yang mudah

Ini merupakan satu kaedah yang agak popular. Asal ada individu yang mengadu gigi sakit, pasti nasihat ini akan menyusul.

Air yang telah dilarutkan dengan garam
 mempunyai sifat disinfektan (anti bakteria) semula jadi.

Selain itu, ia juga merupakan medium yang boleh meloloskan sisa makanan yang tersekat di celahan gigi.

Tujuannya untuk mengurangkan proses keradangan dan mempercepatkan penyembuhan luka pada ruang oral.

#2 Tuam bahagian yang sakit dengan kain sejuk/ ais

Anda pasti pernah menonton filem yang memaparkan
penggunaan ais atau kain sejuk
jika ada plot kesakitan gigi, kan?

Penggunaan kaedah ini tidak hanya tertumpu kepada kesakitan gigi sahaja.

Ia berupaya untuk menyebabkan salur darah pada permukaan kawasan terlibat untuk mengecut, justeru, mengurangkan rasa sakit.

Pelaksanaannya mudah, anda hanya perlu tuamkan kain sejuk/ais pada kawasan yang sakit selamat 20 minit.

Walau bagaimanapun, kaedah ini sukar digunakan dalam keadaan tertentu, sebagai contoh, jika anda tidak boleh tidur kerana gigi sakit.

Jika letak ais, habis basahlah tempat tidur anda. Lagi tak selesa jadinya.

#3 Gunakan uncang teh pudina untuk cara hilangkan sakit gigi

Mungkin ada yang tidak tahu, uncang teh pudina boleh diambil sebagai satu cara hilangkan sakit gigi.

Ia sesuai terutamanya kepada mereka yang mempunyai
 gigi sensitif
 memandangkan penggunaan ais boleh menyebabkan simptom sakit/ngilu.

Ambil uncang teh pudina suam dan tuamkan pada kawasan yang sakit.

Pastikan ia tidak panas dan jika anda lebih selesa dengan uncang teh sejuk, ia juga berkesan.

Anda boleh meletakkan uncang teh tersebut di dalam
freezer
 untuk beberapa minit dan letakkan pada gigi yang sakit.

#4 Bawang putih, herba yang banyak manfaatnya dalam rawatan sakit gigi

Mungkin ramai yang tidak suka makan atau bau bawang putih.

Oleh itu, petua ini tidak sesuai dengan semua individu. Sudah berkurun lamanya
bawang putih
dikenali sebagai herba yang boleh merawat pelbagai jenis keadaan kesihatan.

Khasiatnya disokong oleh kajian sains moden dan jika dilihat dalam konteks kesihatan oral, ia boleh membantu meredakan kesakitan gigi.

Oleh sebab
bawang putih
mempunyai sifat antibakteria yang bagus, ia boleh mengelakkan pembentukan plak gigi.

Anda boleh tumbuk
bawang putih
, campurkan dengan garam dan sapukan pada kawasan yang sakit.

Atau, jika nak ekstrem sikit, kunyah bawang putih tersebut mentah-mentah.

#5 Gunakan pengkumur mulut, hidrogen peroksida

Hidrogen peroksida boleh memberikan pelbagai jenis manfaat kepada
penjagaan oral
.

Ia boleh memberikan kelegaan daripada sakit gigi, mengurangkan keradangan, menghalang pembentukan plak dan menyembuhkan
 pendarahan gusi.

Kebanyakan produk pengkumur mulut di pasaran mempunyai kandungan hidrogen peroksida pada kepekatan rendah.

Jika anda dipreskripsikan dengan pengkumur mulut hidrogen peroksida pekat, pastikan anda campurkan dengan air.

Ikut arahan doktor gigi dan jangan telan cecair tersebut. Selepas kumur, buang.

#6 Daun herba Itali, thyme, cara hilangkan sakit gigi

Jika anda suka gunakan daun taim (thyme) ke dalam masakan, ketahuilah bahawa ia boleh digunakan dalam rawatan sakit gigi.

Seperti herba yang lain, daun taim juga mempunyai
 sifat antioksida
 dan antibakteria yang kuat.

Ia kebiasaannya dijual dalam bentuk minyak pati dan boleh digunakan sebagai pengkumur mulut atau ubat sapu.

Pastikan anda campurkan minyak pati daun taim dengan segelas air kecil sebelum menggunakannya sebagai pengkumur mulut.

#7 Cara hilangkan sakit gigi dengan bunga cengkih

Bunga cengkih merupakan salah satu rempah ratus yang sering digunakan dalam masakan dan perubatan tradisional.

Ia mengandungi bahan antiseptik semula jadi yang dikenali sebagai eugenol.

Perkara ini membuatkan bunga cengkih berkesan dalam merawati masalah gigi dan radang mulut.

Seperti minyak pati daun taim, minyak bunga cengkih juga boleh digunakan sebagai
pengkumur mulut.

Campurkan ia dengan segelas air kecil dan kumur bagi membunuh bakteria dan melegakan kesakitan.

Konklusi

Jika anda sukar menjalankan aktiviti harian kerana kesakitan gigi, boleh cuba amalkan 7 tip di atas.

Kalau tak berkesan juga, jangan ambil mudah, jumpa dengan doktor gigi bagi mendapatkan khidmat konsultasi dan rawatan.

Penjagaan oral merupakan sebahagian daripada faktor yang boleh mempengaruhi kualiti hidup individu.

Jangan abaikannya!


Auch, Bibir Faraj Bengkak Selepas Seks? Ladies, Ini Cara Untuk Atasinya!

Mengapa saya alami bengkak pada bibir faraj selepas melakukan seks? Adakah ia berlaku disebabkan jangkitan atau masalah lain yang lebih serius? Bagi wanita yang sering alami masalah ini, anda pasti mencari cara hilangkan bengkak di bibir faraj, terutamanya jika ia mengganggu keselesaan anda sepanjang hari.

Dalam artikel kali ini, kami akan terangkan lebih lanjut mengenai
faraj bengkak
 serta langkah yang anda boleh lakukan untuk mengurangkan kesakitan. Jom, baca lebih lanjut!

Untuk mendapatkan lebih banyak info tentang Kesihatan Wanita, sila dapatkannya
di sini.

Bengkak pada bibir faraj selepas seks, normal atau tidak?

Dalam kebanyakan kes, bengkak pada bibir faraj terutamanya selepas melakukan hubungan intim dengan suami merupakan perkara yang normal.

Ketika melakukan hubungan seks, faraj wanita terdedah dengan geseran. Geseran inilah yang menyebabkan bibir faraj membengkak dan rasa sakit.

Untuk meredakan kesakitan, badan akan menghantar darah dan juga cecair ke kawasan yang terkesan, termasuklah ke kawasan Miss V!

Selalunya, bengkak ini akan
surut dengan sendirinya
 selepas beberapa jam.

Namun, jika faraj membengkak dalam tempoh masa yang lebih panjang dan disertai dengan simptom-simptom lain
seperti kegatalan
 atau
bau keputihan yang luar biasa
, pastikan anda berjumpa doktor dengan segera.

Apa punca faraj bengkak selepas seks?

Seperti yang diterangkan di atas, darah dan juga cecair yang disalurkan ke Miss V selepas seks membuatkan vagina rasa bengkak dan sakit.

Untuk mengurangkan bengkak, pastikan anda dan pasangan menggunakan
cecair lubrikasi yang bersesuaian
. Cecair ini akan mengurangkan geseran dan bengkak selepas seks. Selalunya, geseran merupakan punca nombor 1 bengkak pada bibir faraj.

Jika anda masih lagi alami kesakitan walaupun telah menggunakan cecair lubrikasi, pastikan anda berjumpa doktor untuk kenal pasti apakah masalah yang sebenarnya.

Ada banyak lagi punca yang boleh menyebabkan bibir faraj membengkak. Anda boleh
baca mengenainya di sini.

5 cara hilangkan bengkak di bibir faraj

Setelah mengetahui apakah punca bibir faraj membengkak, inilah masanya untuk mencari solusi untuk masalah tersebut. Antara langkah-langkah yang boleh anda ambil ialah:

1. Gunakan cecair lubrikasi yang betul

Cecair lubrikasi boleh digunakan untuk pelbagai bentuk seks
termasuklah
foreplay
, sex vagina dan oral. Pelincir seks atau
lube
 sangat penting untuk memastikan kehidupan seks yang sihat. Malah, dengan penggunaan yang betul, bengkak pada bibir faraj juga dapat dikurangkan.

Sebagai panduan, pilih produk yang:

Berasaskan air
. Lubrikasi jenis ini dapat mengurangkan geseran ketika seks. Ia juga kurang berisiko untuk
menyebabkan jangkitan vagina.

Dijual khas sebagai lubrikasi seks
. Jangan sesekali gunakan losyen atau jeli petroleum semasa melakukan seks.

Anda juga boleh menggunakan
lebih banyak cecair lubrikasi
 sekiranya mempunyai masalah faraj kering atau vagina bengkak. Lebih banyak lubrikasi = kurang geseran!

2. Gunakan kondom bukan lateks

Kadangkala,
kondom biasa di pasaran
 boleh menyebabkan wanita mengalami alahan. Menurut pakar, wanita lebih berisiko mengalami alahan terhadap lateks berbanding lelaki.

Malah, cecair pada vagina wanita juga menyebabkan molekul lateks lebih mudah memasuki badan. Oleh sebab itu, ada wanita yang alami masalah faraj bengkak dan gatal sejurus melakukan seks.

Jika anda mengalami alahan terhadap kondom getah, bertukarlah kepada kondom bukan lateks. Ia akan mengurangkan kegatalan dan juga bengkak.

4. Pakai seluar dalam kapas untuk elakkan bengkak pada bibir faraj

Untuk elakkan bengkak faraj menjadi semakin teruk, pakai seluar dalam yang
diperbuat daripada kapas.

Kebanyakan jangkitan vagina yang menyebabkan kegatalan, bau yang tidak menyenangkan dan masalah keputihan boleh dikurangkan hanya dengan pemakaian seluar dalam kapas.

Seluar dalam jenis ini membantu faraj ‘bernafas’ dan dapat menyerap peluh dengan baik. Kini, anda boleh dapatkan seluar dalam kapas dalam pelbagai bentuk dan saiz. Harganya juga berpatutan!

Baca juga:

Ada Yang Seksi Tapi Seksa, Ada Yang Selesa! Seluar Dalam Wanita Mana Pilihan Hati?

Ingin Faraj Yang Sihat Kena Pandai Pilih Seluar Dalam Wanita, Ada 5 Tip Perlu Ikut

5. Hentikan seks yang kasar

Tidak dinafikan, ada antara kita yang
sukakan seks yang kasar
. Walau bagaimanapun, sekiranya faraj anda bengkak disebabkan seks, apa kata anda berehat sebentar daripada melakukan seks sehinggalah bengkak itu surut.

Selain itu, pastikan anda benar-benar ‘bersedia’ sebelum melakukan seks. Lakukan
foreplay
 dan gunakan cecair lubrikasi yang mencukupi untuk elakkan faraj membengkak pada keesokan hari!

6. Letakkan pek ais untuk kurangkan bengkak pada bibir faraj

Balut pek ais di dalam kain yang bersih. Kemudian, letakkan pek ais tersebut ke atas kawasan faraj untuk kurangkan bengkak dan inflamasi.

Anda juga boleh cuba mandi air hangat. Malah, jika bengkak yang berlaku adalah reaksi tindak balas terhadap sejenis bahan yang menyebabkan iritasi, maka mandian hangat dapat mengurangkan kerengsaan.

Gunakan sabun yang disukai semasa mandi. Walau bagaimanapun, jangan pula basuh kawasan dalam vagina anda. Cukup sekadar di
luar bibir faraj.


Perhimpunan Tabligh Di Masjid Sri Petaling 'Hotspot' COVID19 Sampai Tersebar Ke Negara Lain!

Untuk mendapatkan lebih banyak info tentang coronavirus di Malaysia, sila dapatkannya di sini.

Jumlah mereka yang disahkan positif setakat 18 Mac 2020 adalah seramai 790 individu. 568 daripada mereka dikaitkan dengan perhimpunan tabligh yang diadakan di masjid Sri Petaling pada hujung Februari lepas.

Pengisytiharan perintah
 kawalan pergerakan dan amalan jarak sosial telah dilaksanakan
 ekoran peningkatan mendadak kes wabak korona virus (COVID) di seluruh negara.

[covid_19]

Jika dilihat dari sudut titik pusat jangkitan, kita boleh anggap perhimpunan tabligh di masjid Sri Petaling sebagai
sumber utama yang menyebabkan jumlah kes positif melonjak naik
. Ia bagaikan Wuhan di China atau Daegu di Korea Selatan.

Jadi apakah punca yang menjadi kepada titik mula penyebaran jangkitan di perhimpunan tabligh tersebut? Baca artikel ini untuk mengetahuinya dengan lebih lanjut.

Ikatan persaudaraan sesama muslim tidak perlu dizahirkan melalui kontak fizikal

Dalam situasi wabak, semua perkara berkaitan dengan keintiman hubungan berubah 360 darjah daripada keadaan sebelum wabak.

Jika anda menyayangi keluarga anda, jangan dekati mereka. Kalau anda risau akan keselamatan ibu bapa anda, usah pulang ke kampung. Jika anda ingin menunjukkan betapa sayangnya anda kepada isteri, tidurlah berasingan.

Berbeza dengan prinsip yang penulis sebutkan (amalan jarak sosial)
, apa yang berlaku di perhimpunan tabligh yang berlangsung di masjid Sri Petaling  bertentangan dengan konsep kawalan wabak virus korona baharu. Tanpa amalan jarak sosial, kita tidak tahu situasi sebenar dan berapa ramai individu yang telah dijangkiti.

Baca juga:

Apa yang kita tahu adalah, mereka tidak mengendahkan saranan Pertubuhan Kesihatan Sedunia (WHO) dan Kementerian Kesihatan Malaysia (KKM). Atau mungkin mereka terlupa sepenuhnya yang mana kini nasi sudah menjadi bubur.

Menurut salah seorang peserta yang berasal dari Kemboja, tiada peringatan berkenaan dengan
amalan cuci tangan secara kerap
 dan tiada pengumuman berkenaan dengan etika semasa wabak yang diumumkan sepanjang perhimpunan berlangsung.

Daripada 16,000 peserta yang hadir, hampir 14,000 merupakan rakyat Malaysia. Walau bagaimanapun, hanya separuh daripada jumlah tersebut yang menghadiri ujian saringan COVID.

Seusai perhimpunan tersebut, peserta segera bergerak pulang, ini sekali gus
meningkatkan risiko penularan ketika mereka bergaul dengan ahli keluarga mereka
.

Negara jiran seperti Brunei telah mengesahkan 50 kes positif daripada 56 peserta yang diuji, Kemboja 13, Singapura 5 dan Thailand, sekurang-kurangnya 2.

Sentuhan tangan, ke badan dan seterusnya ke muka. Ini perjalanan korona virus menuju jangkitan di masjid Sri Petaling

Kebanyakan individu menyentuh muka pada kekerapan yang tidak disangkakan. Ia merupakan satu tindakan separuh sedar dan tabiat ini boleh dieksploitasi oleh korona virus untuk menyebabkan jangkitan.

Kajian yang dijalankan di sebuah universiti di Australia pada tahun 2015 telah menunjukkan secara puratanya,
subjek menyentuh muka sebanyak 23 kali
. Hampir separuh daripada kawasan yang disentuh melibatkan kawasan hidung, mata dan mulut.

Baca juga

Ini merupakan satu model transmisi jangkitan yang membimbangkan apatah lagi dalam situasi perhimpunan tersebut. Kadangkala tanpa sedar kita akan menyentuh dagu sewaktu berfikir, bermain dengan rambut dan menggosok mata. Itu belum kira jika ada yang memicit jerawat.

Bersalaman dan berpelukan merupakan perkara biasa dalam interaksi saudara muslim. Perkara tersebutlah yang menjadi kebimbangan dan apa yang lebih merungsingkan adalah pengesanan kontak selepas berakhirnya perhimpunan tersebut.

Terdapat juga isu berkenaan dengan peserta yang hadir dari China dan Korea, dua titik pusat utama bagi jangkitan wabak korona virus. Pelbagai gambar berkaitan dengan perhimpunan tersebut yang dikongsikan melalui media sosial menunjukkan peserta berkongsi makanan dan berada pada jarak rapat.

Inilah gambar yang menunjukkan 1001 punca kepada penularan wabak korona virus.

Perhimpunan di masjid Sri Petaling, tindakan tidak bertanggungjawab untuk atasi wabak korona virus

KKM sedang berhempas pulas merawat, mengasingkan dan berkorban masa, tenaga dan nyawa dalam memastikan tiada penularan virus berlaku semenjak bermulanya wabak. Namun tidak dinafikan bahawa usaha mereka terbatas.

Penganjuran
perhimpunan tersebut ketika wabak korona virus sedang melanda dunia boleh dianggap sebagai langkah tidak bertanggungjawab
 oleh pihak penganjur.

Aktiviti keagamaan seharusnya dilakukan bagi mendekatkan diri kepada tuhan. Namun apabila ia berpotensi untuk memudaratkan individu lain dan tetap dianjurkan, itu merupakan satu tindakan yang tidak mengendahkan kepentingan sejagat.

Walau bagaimanapun, jika dilihat pada sudut pandang pihak penganjur pula, tiada arahan pembatalan yang dibuat oleh pihak kerajaan pada masa itu. Salah seorang peserta berusia 44 tahun yang
disahkan positif kecewa dengan diagnosis yang diterimanya
.

Menurutnya, kerajaan seharusnya bergerak aktif membatalkan perhimpunan tersebut. N
amun, apakan daya, pada saat perhimpunan itu berlangsung rakyat di seluruh negara sedang memberikan perhatian sepenuhnya kepada perlantikan Perdana Menteri baharu.

Perdana Menteri Tan Sri Muhyiddin Yassin telah mengharamkan aktiviti perhimpunan dan berkumpulan, namun perkara tersebut hanya dibuat pada 13 Mac 2020.

Terdahulu, KKM hanya mampu memberikan nasihat kepada seluruh rakyat Malaysia agar mengurangkan aktiviti di tempat awam. Semua individu digalakkan untuk
membasuh tangan secara kerap dan memakai topeng muka jika sakit.

Konklusi

https://www.facebook.com/HelloDoktorMY/videos/2789383271108165/

Ada dalam kalangan peserta yang menghadiri perhimpunan tabligh di masjid Sri Petaling enggan menjalani ujian dan menyerahkan nasib mereka sepenuhnya kepada tuhan.

Itu merupakan konsep yang salah memandangkan tiada usaha yang dibuat oleh individu tersebut untuk menghindarkan orang lain daripada berjangkit.

Jika anda merupakan salah seorang peserta, segeralah ke hospital bagi mendapatkan pemeriksaan lanjut. Apa yang sudah terjadi biarkan berlalu, yang penting kita usaha untuk menjaga kemaslahatan penduduk setempat.

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus

Baca juga:

Perintah Kawalan Pergerakan, Langkah Efektif Bendung Korona Virus Di Malaysia

Virus Korona Tidak Mengenal Sesiapa, Ini 5 Orang Ternama Yang Dijangkiti COVID-19

Risiko Masih Ada Biarpun Sembuh Dari Virus Korona? Pesakit Mati Lepas 5 Hari Negatif COVID-19

Covid-19 Tambah Stres Pada Doktor, Staf Perubatan? Bagaimana Mereka Hadapinya

JANGAN PANIK! Ini 5 Tip Untuk Tempuhi Wabak COVID-19 Pandemik Sepanjang Tahun 2020


Ibu Baru: Peranan, Tekanan dan Cara Mengatasinya

Bagi wanita yang pertama kali bergelar ibu, tempoh untuk beberapa minggu pertama selepas melahirkan bayi pastinya merupakan satu tempoh yang agak sukar untuk dikendalikan, malahan ia mungkin merupakan antara waktu yang membingungkan diri dan fikiran anda. Namun mengapakah timbulnya perasaan atau pemikiran sebegini?

Tekanan sebagai ibu baru

Untuk ramai individu wanita yang pertama kali bergelar ibu, malah tekanan ini mungkin tetap dirasai oleh individu wanita yang telah mempunyai anak, berada di dalam rumah dengan seorang bayi yang baru lahir adalah satu perjalanan yang melibatkan naik turun emosi. Ada ketikanya anda mungkin berasa bahagia apabila melihat si comel anda tidur di dalam dakapan anda, dan mungkin ada ketikanya anda berasa sedih malah menangis apabila menyedari bahawa kehidupan sosial anda telah berubah, anda tidak lagi bebas untuk bersosial bersama rakan baik anda pada malam minggu.

Menurut Pembantu Profesor Obstetrik dan Ginekologi di University College of Physicians and Surgeons di New York, Dr. Hilda Hutcherson, situasi itu adalah sesuatu yang normal dan perubahan emosi itu merupakan perkara yang tidak mendatangkan kebimbangan. Ini kerana selepas melahirkan bayi, wanita akan mengalami perubahan dramatik dalam tahap hormon, ini sekali gus secara drastik sudah tentu mempengaruhi emosi.

Kebanyakan wanita sebenarnya tidak bersedia dengan perubahan emosi yang bakal mereka hadapi selepas melahirkan anak. Ini kerana kita sering membayangkan bahawa keadaan selepas melahirkan anak adalah sentiasa gembira dan bahagia sepanjang masa. Ini sekali gus menyebabkan timbulnya rasa bersalah jika terdetik atau mempunyai sebarang keraguan atau perasaan negatif dalam diri.

Bebanan tanggungjawab ibu baru

Perasaan gementar ketika berdepan dengan saat untuk melahirkan anak, semestinya tidak dapat dibandingkan dengan rasa cemas dan gelisah yang dihadapi oleh kebanyakan individu wanita saat mereka bersedia untuk pulang ke rumah bersama bayi yang baru dilahirkan. Dari saat anda keluar dari hospital dan pulang ke rumah dengan bayi anda, sehinggalah untuk beberapa minggu pertama, anda mungkin akan diselubungi atau dihantui rasa tidak selamat, keraguan dan gelisah. Ini sekali gus pastinya mendatangkan kesan kepada tanggungjawab tuntutan fizikal keibuan untuk menyusukan, menukar lampin dan berdepan masalah kekurangan waktu tidur. Jadi anda mungkin harus menerima segala bantuan yang ditawarkan, atau anda perlu mendapatkan bantuan daripada ahli keluarga atau rakan baik anda. Pastinya ahli keluarga dan rakan akan memahami betapa anda memerlukan bantuan dan membantu anda dengan sebaiknya.

Terdapat pakar yang mengatakan ibu-ibu baru ini memerlukan rangkaian individu yang boleh mereka kongsikan luahan dan kebimbangan mereka. Ia adalah sangat penting untuk seorang ibu baru berkongsi dan berbual dengan individu wanita lain yang turut mempunyai anak, walaupun anak mereka mungkin sudah besar dan dewasa. Ia bukan sahaja dapat membantu memberikan panduan dan nasihat tentang perihal penjagaan bayi anda, tetapi ia juga dapat memberikan lebih jaminan dan keyakinan kepada anda untuk lebih meyakini kemahiran keibubapaan dalam diri anda terutama bagi ibu dan bapa baru.

Ibu baru tidak cukup tidur

Antara masalah biasa yang dialami oleh ibu-ibu baru adalah tidak mempunyai masa tidur yang mencukupi. Ia adalah sesuatu yang normal untuk ibu baru bangun pada tengah malam dan menyusukan bayi yang terjaga, atau mungkin perlu menukar lampin si manja.

Menurut kajian yang dilakukan oleh Pusat Penyelidikan Keselamatan Lebuhraya Universiti North Carolina, individu yang mendapat tidur kurang daripada lima jam sehari setiap hari berisiko lebih empat hingga lima kali untuk berkemungkinan terlibat dalam kemalangan jalan raya disebabkan kekurangan tidur.

Namun, tidak dinafikan, teori ‘apabila si manja tidur, anda boleh tidur’ adalah lebih sukar untuk dipraktikkan kerana bukan semua ibu mudah untuk tidur. Namun, terdapat beberapa beberapa perkara yang boleh membantu untuk mengatasi masalah ini, antaranya:

Berbaring

Anda mungkin sukar untuk tidur terutama pada waktu tengah hari atau petang. Jika itu masalah yang anda hadapi, anda mungkin boleh untuk berbaring dan merehatkan diri anda di atas sofa dan menjauhkan diri daripada telefon pintar anda. Jangan tertekan jika anda tidak boleh tidur. Berikan peluang untuk diri dan minda anda berehat.

Dapatkan bantuan

Cara terbaik untuk mendapatkan tidur yang lebih berkualiti adalah dengan meminta bantuan daripada suami atau ahli keluarga pada waktu malam, terutamanya jika bayi anda menyusu botol. Tetapi bagi ibu yang menyusukan badan, anda boleh cuba untuk memperkenalkan botol susu pada si manja jadi akan ada individu lain yang boleh membantu menyusukan si manja pada waktu tengah malam. Anda boleh mengepam susu badan dan menyimpannya untuk kegunaan pada tengah malam, ia cukup membantu untuk memberikan anda lebih masa tidur.

Jika anda merasakan bayi yang menyusu botol itu akan memberikan ibunya lebih banyak rehat, ia mungkin tidak benar sepenuhnya. Menurut satu kajian yang dilakukan pada tahun 2002 yang diterbitkan oleh Journal of Sleep Research, menunjukkan ibu yang menyusu badan kepada anaknya akan mendapat tidur yang lebih nyenyak – iaitu satu jenis tidur yang menyembuhkan otot dan memperbaiki badan. Ini disebabkan oleh pertumbuhan hormon prolaktin yang meningkat semasa proses penyusuan.

Memilih tetamu

Terdapat tetamu yang boleh memudahkan kerja anda seperti jika ahli keluarga anda datang untuk membantu menjaga si comel atau tetamu yang tidak membantu seperti rakan yang datang hanya untuk bergosip dan berbual. Kajian pada 2003 oleh Wolfson berkaitan perubahan pola tidur bagi ibu baru menunjukkan, ibu yang kurang terlibat dengan interaksi sosial mendapat lebih tidur berbanding ibu yang terlibat lebih banyak dengan interaksi sosial.

Kopi

Kopi mungkin dapat membantu menyegarkan diri anda pada waktu pagi. Tetapi mengambil kopi secara berlebihan mungkin akan menyebabkan anda sukar untuk tidur dan sekali gus mencegah anda untuk berasa mengantuk apabila anda berpeluang untuk berehat dan berbaring. Tambahan pula, terdapat kajian daripada
 American Academy of Pediatrics
(AAP)

 yang mencadangkan untuk ibu yang menyusu badan untuk hanya mengambil secawan kopi sehari.

Bukan untuk selamanya

Percayalah situasi kurang tidur ini bukanlah satu perkara yang akan berlanjutan untuk satu tempoh yang panjang. Akan tiba masanya, masalah atau isu tidak cukup tidur ini akan berakhir dan anda akan dapat kembali menikmati tidur yang lebih berkualiti. Menurut AAP, seorang bayi yang sihat kebiasaannya akan dapat membiasakan diri dengan rutin tidur lebih lama pada waktu malam, iaitu antara lima jam atau lebih apabila mencapai usia lebih 2 atau 3 bulan. Manakala, kebanyakan bayi sudah boleh untuk tidur sepanjang malam apabila usia mencecah 6 bulan ke atas.

Rasa serba salah yang dirasai seorang ibu

Seperti yang dikatakan pada awal tadi, kebanyakan wanita tidak bersedia dengan perubahan emosi selepas melahirkan anak dan akhirnya menyebabkan timbulnya rasa bersalah apabila terdetik keraguan atau perasaan negatif.

Berikut adalah antara rasa serba salah yang dirasai seorang ibu; sama ada individu yang pertama kali bergelar ibu, atau sudah mempunyai anak lebih dari seorang dan cara untuk mengatasinya:

 Perlukah saya menyukai setiap minit bergelar ibu?

Imej seorang ibu yang sering dibayangi oleh ramai individu wanita adalah; seorang yang tidak mementingkan diri sendiri, sentiasa menyayangi dan ada pada setiap saat – adalah satu bayangan yang sukar untuk dipenuhi. Walau sebanyak mana anda menyayangi bayi yang baru anda lahirkan, anda tidak mungkin dapat menyukai setiap perkara yang perlu dilakukan dalam menjaganya. Akan ada waktunya anda memerlukan masa untuk diri anda sendiri, mungkin masa untuk berehat, minum minuman kegemaran anda dan selepas itu anda pasti akan mendapat kembali kesegaran diri dan lebih gembira untuk kembali melaksanakan tugasan dan tanggungjawab anda sebagai seorang ibu

 Adakah saya melakukannya dengan betul?

Lambakan tip, nasihat dan petua yang boleh didapati secara dalam talian, yang anda dengari dari mulut ke mulut, ia mungkin dapat membantu menjadikan pekerjaan anda lebih mudah atau ada masanya ia mungkin menambahkan lagi kecelaruan dan menjadikan tugasan anda sebagai seorang ibu lebih sukar. Sememangnya satu perkara yang baik untuk mendapat pelbagai maklumat namun adakalanya ia mungkin memberikan lebih banyak tekanan kepada ibu, yang akhirnya menyebabkan anda merasa segala apa yang anda lakukan sebagai seorang ibu adalah tidak betul dan tidak sempurna untuk bayi comel anda.

Hakikatnya, apa yang anda dengar dan apa yang anda baca mungkin adalah bertentangan, dan pada akhirnya menjadi satu teka-teki kepada anda. Apa yang penting adalah untuk menanam dalam fikiran anda bahawa tidak ada cara yang sempurna dan yang betul untuk menjadi seorang ibu. Anda hanya perlu mempercayai diri anda bahawa apa yang anda lakukan adalah yang terbaik untuk si manja anda. Jadi usah bebankan diri anda dengan tekanan, senyum dan bergembiralah menjadi seorang ibu.

 Perlukah saya bekerja kembali?

Merupakan antara isu yang sering mendatangkan tekanan kepada individu wanita terutama yang pertama kali bergelar ibu. Kembali bekerja atau tidak adalah sering menyebabkan seorang ibu berada dalam keadaan serba salah. Anda akan rasa bersalah apabila anda memutuskan untuk kembali bekerja, anda rasa bersalah apabila anda tidak mahu kembali bekerja tetapi anda perlu bekerja dan anda terpaksa meninggalkan si manja anda ke rumah pengasuh apabila anda perlu bekerja.

Bagi individu yang berdepan dengan masalah kewangan yang tidak begitu stabil, mungkin kembali bekerja adalah merupakan satu-satunya pilihan yang ada demi kelangsungan hidup. Tetapi bagi individu yang mungkin tidak berdepan dengan masalah kewangan, mungkin isu ini lebih memberikan tekanan; antara rasa bersalah kepada anak atau keinginan untuk bekerja. Jalan penyelesaian yang terbaik yang boleh anda lakukan adalah dengan mengambil pendekatan tunggu dan lihat. Sebarang keputusan yang anda ambil pada masa ini, sama ada bekerja atau tidak, tidak semestinya menjadi satu keputusan tetap dan kekal. Anda mungkin tidak bekerja sekarang dan apabila anda merasakan anda ingin bekerja, anda boleh memutuskan untuk bekerja. Jadi bertenang.

 Masa berkualiti

Ada ketikanya, sama ada anda bekerja atau suri rumah sepenuh masa, akan wujud rasa bahawa setiap saat anda bersama si comel harus menjadi masa yang berkualiti dan dipenuhi dengan sesuatu perkara yang berfaedah. Adakalanya idea tentang masa yang berkualiti dan apa yang diharapkan dari ibu bapa kepada anak melebihi batasan yang sewajarnya. Terdapat juga sesetengah ibu bapa yang bimbang membiarkan si kecil untuk bersendirian kerana khuatir akan keselamatannya.

Budaya pada masa kini telah menjadikan setiap perkara yang ingin dilakukan yang melibatkan anak adalah perlu bersifat pendidikan. Sedangkan hakikatnya, sesuatu yang bersifat menghiburkan tidak semestinya tidak berkualiti atau berharga, waima kita yang sudah dewasa ini juga ada masanya memerlukan hiburan, apatah lagi si kecil yang baru ingin mengenali dunia. Dan anda sebagai ibu bapa tidak perlu untuk sentiasa mengawal dan mengehadkan pergerakan anak kecil anda daripada meneroka dunia di sekeliling mereka, apa yang penting aspek keselamatan sentiasa menjadi keutamaan. Percayalah, si manja anda turut dapat belajar dan meneroka perkara baru secara sendiri.

 Bukan ibu sempurna

Sebagai seorang ibu, pasti akan timbul rasa bersalah dalam diri apabila anda tidak dapat menyediakan segala keperluan harian seperti makan tengah hari atau malam disebabkan tuntutan kerja dan lebih banyak makan di luar atau membeli makanan bungkus. Menjadi seorang ibu, secara tidak langsung anda sendiri meletakkan bebanan pada diri anda dengan membayangkan pelbagai perkara yang perlu anda selesaikan dengan sebaiknya dan adakalanya melebihi kemampuan anda – anda perlu menyediakan makan malam, rumah perlu sentiasa kemas, baju harus siap dicuci, meluangkan masa bersama suami dan anak dan lain-lain lagi –  tetapi percayalah, apabila anda semakin berpengalaman dalam aspek keibubapaan, anda akan mampu untuk melakukan segalanya dengan lebih teratur.

Rasa bersalah itu hadir pada waktu tertentu, namun tidak semuanya bersifat sesuatu yang buruk. Anda mungkin perlu menegur atau mengalihkan tumpuan si manja anda yang lebih banyak menonton televisyen dengan memberikannya peluang melakukan perkara yang lebih berfaedah seperti mewarna, bermain basikal dan sebagainya. Anda tidak perlu menjadi sempurna, tetapi anda boleh mencuba untuk memberikan yang terbaik dari aspek kesihatan, pemakanan, cukup makan dan pakaian untuk anak anda. Realistik, itu yang penting.

Perkara yang ibu baru tidak perlu bimbangkan

Bimbang dalam mengendali dan menguruskan seorang bayi pastinya merupakan perkara biasa untuk seorang ibu terutamanya ibu baru. Namun, terdapat beberapa perkara yang mungkin sering terjadi tetapi ia merupakan perkara yang tidak perlu dibimbangkan. Antaranya adalah seperti:

 Menangis

Si comel anda mungkin akan kerap menangis pada waktu malam, dan adalah penting untuk sentiasa ingat bahawa adalah normal untuk bayi yang baru lahir menangis. Menurut pakar kanak-kanak dari Children’s Mercy Hospitals & Clinics di Kansas City, Missouri, Dr Michelle Haley, anak di bawah usia setahun akan menangis untuk pelbagai perkara seperti lapar, mengantuk, lampin kotor dan kurang atau terlebih rangsangan. Dan menangis tidak mendatangkan kesakitan kepada mereka. Bayi yang mudah nangis bukanlah petanda bahawa teknik keibubapaan yang diberikan lemah. Ini kerana sesetengah bayi memang lebih mudah untuk menangis berbanding yang lain. Jika anda segera bertindak balas dan tangisan si manja anda berhenti, maka tiada apa yang perlu dirisaukan. Tetapi jika bayi anda masih menangis dan meragam, ia juga mungkin disebabkan oleh
 masalah perut kembung
.

 Bersin

Jika si manja anda mula bersin apabila sampai di rumah pada kali pertama selepas pulang dari hospital, tanamkan dalam minda bahawa bayi anda mungkin sedang membersihkan hidung dan saluran pernafasan. Bersin membantu membuka lubang hidung yang mungkin tertutup sementara apabila bayi menekan ketika menyusu. Anda hanya perlu bimbang jika bayi anda bersin dan diikuti dengan demam, hidung berair, hidung tersumbat dan mengalami kesukaran untuk bernafas, pastikan anda mengambil langkah segera dengan membawa bayi anda untuk berjumpa doktor.

 Ikatan

Anda mungkin membayangkan untuk berjumpa dengan si comel anda selepas sembilan bulan menantikan kelahirannya, tetapi selepas berjuang di dalam bilik bersalin, anda mungkin lebih berasa letih daripada ghairah dengan kelahiran bayi anda. Itu adalah normal. Tidak ada apa yang perlu anda bimbangkan. Ikatan antara anda dan bayi anda pasti akan terjalin melalui penyusuan, dakapan dan sebarang perkara yang melibatkan bayi anda.

Anda mungkin berminat untuk membaca artikel:

Keperluan Bayi Baru Lahir yang Patut Ibu Bapa Tahu

Tip Penjagaan Bayi yang Perlu Anda Ketahui

Nama Bayi Perempuan: Panduan Membuat Pilihan


Pernah Dengar Yis Pemakanan? Tak Sama Dengan Yis Buat Roti, Ini 4 Manfaatnya!

Bagi anda yang selalu membuat kek atau kuih, anda pasti sudah biasa dengan penggunaan yis. Namun, pernahkah anda mendengar jenis yis kering yang satu ini iaitu yis pemakanan?
Tahukah anda bahawa yis pemakanan tidak sama cara penggunaannya dengan yis yang biasa anda gunakan.

Ini fakta nutrisi berkenaan yis pemakanan yang anda mungkin ingin tahu.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Apakah itu yis pemakanan?

Yis pemakanan atau disebut
nutritional yeast
, merupakan sejenis yis yang telah dinyahaktif dan digunakan sebagai bahan perasa dan makanan tambahan.

Salah satu kegunaannya yang paling popular adalah sebagai pengganti berasaskan tumbuhan
kepada keju
.

Tidak seperti jenis yis kering yang biasa digunakan dalam
pembuatan roti
, yis pemakanan tidak menyebabkan makanan mengembang atau ‘naik’, tetapi ia hanya berfungsi menambahkan rasa selain menyediakan beberapa nutrien penting.

Ini kandungan nutrisi yang terdapat dalam yis kering atau pemakanan

Bagi setiap 16 gram atau satu setengah sudu makan yis pemakanan, ia mengandungi kandungan nutrisi seperti berikut:

Kalori
: 60

Garam
: 30 mg

Lemak
: 0.5 gram

Serat
: 3 gram

Karbohidrat
: 5 gram

Protein
: 8 gram

Gula
: 0 gram

Bagi setiap satu setengah sudu jenis yis kering ini, ia mengandungi 5 gram karbohidrat.

Daripada jumlah tersebut, 3 gram adalah
kandungan serat
. Yis ini memberikan kita jenis serat larut yang bermanfaat kepada kesihatan, disebut sebagai beta-glukan.

Kebanyakan jenama yis pemakanan ini juga secara semula jadinya bebas kandungan lemak.

Selain itu, kebanyakan produk yis ini telah diperkaya dengan kandungan vitamin B tambahan.

Ia juga mempunyai 1000% nilai harian untuk kandungan vitamin B12.

Yis pemakanan turut mempunyai beberapa kandungan kalsium, tiamin, zat besi, dan juga kalium.

Adakah terdapat manfaat tertentu pengambilan yis kering ini?

Dalam jumlah hidangan yang kecil, yis pemakanan ini sangat kaya dengan nutrisi yang membantu memenuhi kekurangan nutrien dalam badan dan menggalakkan kesihatan yang lebih optimum.

Berikut adalah beberapa manfaat kesihatan yang boleh anda dapati apabila mengambil yis pemakanan:

#1. Menyokong kesihatan jantung

Yis pemakanan mengandungi bahan yang dipanggil sebagai beta-glukan.

Untuk pengetahuan anda, beta-glukan ialah sejenis karbohidrat yang terdapat dalam dinding sel tumbuhan, bakteria dan juga kulat.

Pengambilan beta-glukan yang lebih tinggi boleh membantu menggalakkan kesihatan kardiovaskular atau jantung.

Ini termasuklah membantu menurunkan kolesterol jahat dan meningkatkan paras
kolesterol baik
 dalam badan kita.

Di samping itu, kebanyakan jenama yis pemakanan turut mengandungi kalium yang membantu mengurangkan tekanan darah.

 Yis ini juga berperanan sebagai bahan perasa rendah garam yang sangat baik untuk kesihatan jantung dalam jangka masa panjang.

#2. Mengurangkan risiko alami anemia

Apabila menyebut berkenaan
penyakit anemia
, nutrien pertama yang muncul dalam fikiran kita adalah zat besi.

Ini kerana, anemia biasa berlaku disebabkan kekurangan zat besi dalam badan.

Walau bagaimanapun, folat atau vitamin B12 yang tidak mencukupi juga boleh menyebabkan anemia.

Kebanyakan jenama yis kering ini telah diperkaya dengan B12, dan boleh memberikan lebih 500% daripada nilai harian bagi setiap hidangan.

 Oleh sebab B12 bersifat larut air, ia tidak mungkin menyebabkan ketoksikan walaupun diambil dalam dos yang tinggi melalui makanan.

Individu yang mengamalkan pemakanan vegetarian biasanya mengalami kekurangan vitamin ini.

Oleh itu, pengambilan yis pemakanan boleh berfungsi sebagai sumber utama B12 untuk tubuh mereka.

#3. Mengelakkan masalah sembelit

Serat adalah sangat penting, namun masih ramai individu yang mengalami kekurangan
pengambilan serat
 setiap hari.

Saranan pengambilan serat yang sepatutnya adalah sekurang-kurangnya 25 hingga 35 gram sehari.

Untuk pengetahuan anda, serat mengawal pergerakan usus dengan menarik air ke dalam usus besar dan menambah pukal dan kelembutan pada najis.

Yis pemakanan memberikan sebanyak 3 gram serat bagi pengambilan 16 gram yis.

Oleh itu, pengambilan yis jenis ini boleh membantu anda mencapai jumlah serat yang diperlukan oleh tubuh badan setiap hari.

#4. Mungkin boleh menggalakkan fungsi sistem imun tubuh

Walaupun lebih banyak kajian diperlukan, namun beberapa kajian menunjukkan beta-glukan yang berasal daripada yis telah bertindak sebagai penguat imun.

Penyelidik mengaitkan kesan positif ini kepada aktiviti penapaian bakteria beta-glukan dalam usus.

Selain itu, beta-glukan juga dilihat boleh merangsang aktiviti sel
sistem imun
 yang penting seperti makrofaj (
macrophages
).

Kajian terhadap haiwan juga telah menunjukkan potensi keupayaan beta-glukan dalam melengkapkan sistem imun untuk melawan jangkitan antraks.

Di mana boleh dapatkan yis kering jenis ini?

Ia mungkin tidak dijual di kedai-kedai runcit biasa.

Namun, anda boleh pergi ke kedai-kedai yang menjual barangan makanan organik atau makanan vegetarian.

Selain itu, anda juga boleh mendapatkannya menerusi servis pembelian dan penghantaran barangan runcit dalam talian.

Untuk cara yang lebih mudah, anda boleh terus mendapatkannya menerusi aplikasi beli-belah
online
 dengan pilihan jenama yang lebih banyak.

Selamat mencuba!


Perasan Macam Ada Lubang Kecil Di Telinga? Ia Berisiko Untuk Alami Infeksi!

Pernahkah kalian terbaca, terdengar atau ternampak individu yang mempunyai lubang kecil di telinga? Jangan terlalu terkejut kerana keadaan ini memang wujud!

Untuk pengetahuan anda, kondisi yang lebih dikenali secara saintifik sebagai
Preauricular sinus
ini adalah satu
kelainan atau kecacatan kongenital
.

Ramai penderita mungkin tidak tahu, tidak sedar atau tidak peduli tentangnya lantas hanya mengabaikannya kerana tidak mahu berjumpa dengan doktor.

Persoalannya, adakah ia berbahaya? Jom sama-sama kita ikuti artikel ini untuk tahu dengan lebih lanjut!

Untuk mendapatkan lebih banyak info tentang Keadaan Telinga, Hidung/Tekak, sila klik
di sini.

Adakah lubang kecil di telinga itu kondisi normal?

Sebelum pergi dengan lebih mendalam lagi, wajarlah untuk kita tahu tentang perkara penting ini terlebih dahulu.

Seperti mana yang telah kami katakan di awal artikel tadi, ia adalah satu kondisi yang tidak normal dan merupakan kelainan atau kecacatan kongenital (terbentuk semasa dalam kandungan ibu lagi).

Mungkin ketika masih bayi
, lubang ini kurang jelas namun akan makin membesar seiring pertambahan usia bayi.

Kondisi ini juga boleh berlaku kepada
 mana-mana belah telinga
 sama ada kiri, kanan atau kedua-duanya sekali.

Ia dikatakan lebih kerap berlaku kepada telinga belah kiri berbanding belah kanan namun boleh terjadi kepada kedua-duanya sekali dalam 25-50% kes lepas.

Untuk mendapatkan gambaran yang lebih jelas, boleh amati gambar di bawah ini:

Sumber:
myhealth.gov.my

Punca kelainan atau kecacatan ini berlaku adalah didasari oleh faktor aurikel (
cuping telinga
) tidak terbentuk dengan sempurna ketika di dalam kandungan.

Kebanyakan pakar percaya pembentukan tidak sempurna ini adalah disebabkan oleh mutasi genetik manusia.

Buat anda yang mungkin belum pernah melihat lubang kecil di telinga sebegini, ia begitu kecil seakan seekor semut sahaja dan biasa terletak
di bahagian luar telinga
 dekat dengan wajah.

Jika anda mempunyainya, ketahuilah ia bukan satu keadaan yang normal dan mungkin memerlukan rawatan lanjutan.

Apakah risiko jika kalian juga mempunyainya?

Meskipun keadaan ini tidak normal, ia biasanya tidak akan mendatangkan apa-apa risiko atau kesan sampingan terhadap keadaan kesihatan anda.

Pun begitu, adalah tidak wajar untuk memandangnya sebelah mata sahaja kerana ada kemungkinan ia akan mendatangkan jangkitan kuman pada telinga.

Berikut merupakan simptom-simptom yang boleh berlaku sekiranya lubang kecil di
telinga terkena jangkitan
:

Pembengkakan

Kesakitan

Kemerahan

Keluar nanah dari lubang

Timbul ulser di sekitar lubang

Demam

Kesannya? Ia sudah tentu akan mengakibatkan kawasan sekitar lubang kecil di
telinga itu mengalami pembengkakan
, kesakitan, kemerahan dan ketidakselesaan.

Bukan itu sahaja, malahan ada juga kes di mana lubang di telinga akan menimbulkan kesan parut yang merebak atau lebih dikenali sebagai keloid.

Ini tentu sahaja akan menjejaskan penampilan muka dan wajah individu sekali gus menurunkan tahap keyakinan diri penderita.

Apa perlu penderita buat dengan lubang kecil di telinga?

Baiklah, sekarang kita sudah tahu bahawa lubang ini adalah satu kelainan atau kecacatan yang boleh berlaku kepada sesiapa sahaja sejak lahir lagi.

Ia mungkin tidak akan menyebabkan sebarang kesan sampingan, namun ada risiko ia
terkena jangkitan kuman
 lantas menjejaskan tahap kesihatan dan kecantikan anda.

Perkara pertama yang kalian perlu lakukan adalah berjumpa dengan doktor untuk pemeriksaan.

Doktor pakar otolaringologis akan memeriksa lubang di telinga ini untuk memastikan sama ada ia
terkena jangkitan atau tidak
.

Jika tidak, anda mungkin tidak memerlukan rawatan lanjutan sehinggalah ia terkena jangkitan kuman.

Jika ya, anda akan disarankan untuk mengambil ubatan antibiotik untuk membunuh kuman pada telinga.

Sekiranya jangkitan tersebut berulang dan berada pada tahap kritikal, maka rawatan lanjutan berbentuk pembedahan perlu dijalankan segera.

Pembedahan minor ini akan dilakukan dengan tujuan menutup atau membuang lubang di telinga untuk
mengelakkan ia terkena jangkitan
 pada masa hadapan kelak.

Selepas prosedur tersebut, doktor akan memberi arahan tentang
bagaimana untuk menjaga kawasan telinga
 bagi memastikan ia pulih sepenuhnya.

Segera berjumpa doktor jika anda rasa ragu-ragu!

Adalah tidak wajar untuk anda sebagai penderita atau ibu bapa kepada bayi dengan kondisi lubang kecil di telinga melakukan diagnosis sendiri.

Untuk langkah berwaspada, segera berjumpa doktor sekiranya anda terlihat ada lubang di telinga yang kami kata ini wujud pada telinga anda.


Zink dan Kesuburan Lelaki

Zink memainkan peranan yang penting dalam fungsi imun, penukaran enzim, penyerapan sel dan pemecahan protein. Zink juga membantu dalam kesuburan lelaki. Memandangkan tubuh kita tidak mempunyai kapasiti penyimpanan zink, kita perlu mendapatkan jumlah zink yang disarankan setiap hari melalui pemakanan atau suplemen. Kacang tanah, tiram, coklat gelap, daging merah dan serbuk koko adalah sumber makanan zink yang baik.

Kesan zink kepada sperma

Bagi wanita, zink membantu tubuh menggunakan hormon pembiakan, iaitu estrogen dan progesteron. Kekurangan zink boleh mengakibatkan ketidakseimbangan hormon, perkembangan ovari abnormal, dan haid tidak teratur. Apabila tubuh wanita kekurangan zink, penyerapan protein akan menurun, yang seterusnya menyebabkan penurunan kualiti telur.

Bagi lelaki pula, zink dipercayai boleh mempengaruhi kiraan sperma kerana ia didapati dalam kepekatan tinggi sperma. Selain itu, zink juga penting untuk membuat lapisan luar dan ekor sperma. Jika seseorang lelaki itu kekurangan zink, kualiti dan kuantiti sperma akan terjejas teruk.

Tanpa zink, sperma tidak mempunyai pergerakan dan kekuatan untuk membuat perjalanan yang panjang melalui faraj, serviks, dan ke dalam rahim untuk melakukan persenyawaan. Kekurangan zink juga adalah penyebab berlakunya kecacatan kromosom dalam sperma, yang boleh menyebabkan keguguran, walaupun telah berlaku persenyawaan dan penempelan.

Pakar pemakanan menyatakan bahawa pengambilan zink sebanyak 15mg setiap hari boleh membaiki kerosakan pada sperma yang disebabkan oleh penyerapan bahan kimia berbahaya yang didapati daripada persekitaran.

Bagaimana saya boleh mendapatkan zink?

Sumber makanan dengan jumlah zink yang tinggi adalah makanan laut, terutama tiram, daging merah, bijirin penuh, dan kekacang. Jumlah yang lebih kecil ditemui dalam beberapa produk tenusu seperti keju. Pemanasan dan memasak boleh mengurangkan zink dalam makanan sehingga 50%. Jadi, adalah penting untuk anda makan makanan yang tinggi zink dalam bentuk mentah.

Selain anda boleh mengalami kekurangan zink melalui makanan, zink dalam tubuh anda juga akan jadi tidak mencukupi melalui gaya hidup moden anda seperti alkohol, asap rokok serta stres dan pencemaran.

Jika anda ingin mengambil suplemen zink, pakar kesihatan menyarankan anda mengambil tidak lebih daripada 30mg setiap hari. Juga, zink perlu diambil bersama dengan suplemen kuprum, selalunya 1.5mg. Sesetengah tablet zink juga ada yang bercampur dengan kuprum untuk memudahkan anda mengambilnya.


Rehat Sejenak Dari Realiti, Ini 10 Destinasi Domestik Popular Untuk Wanita Healing!

Tidak kira jika anda seorang wanita berkerjaya atau sebagai suri rumah sepenuh masa, kita semua perlu ada
waktu untuk bercuti dan berehat
 seketika. Jadi, adakah anda tahu tempat percutian menarik yang paling deal untuk wanita?

Bersempena Hari Wanita Sedunia
, kami akan menyenaraikan destinasi domestik yang popular untuk
healing
!

Untuk mendapatkan lebih banyak informasi tentang Kesihatan Wanita, anda juga boleh klik
di sini.

Kenapa anda perlu curi masa untuk makan angin?

Sudah lumrah
sebagai seorang manusia khususnya wanita
, kadangkala kita harus berhenti sebentar daripada bekerja dan memenuhi segala tuntutan duniawi. Atau dalam erti kata lain, kita juga perlu sedikit ganjaran untuk diri sendiri!

Istilah
self reward
yang sering digunakan itu amat wajar kerana tidak ada individu yang mampu bekerja 24 jam sehari dan 7 hari seminggu. Bahkan mesin juga perlu penyelenggaraan baik agar ia tidak cepat ‘panas’.

“Tatkala menghadiahi diri sendiri dengan ganjaran yang baik, kita akan rasa lebih berpuas hati, berlapang dada,
 bertenaga dan bersemangat
 untuk menempuhi rintangan kehidupan pada hari esok,” jelas Penulis, Gretchen Rubin dalam naskah motivasi
Better Than Before
.

Menurut beliau lagi, kehidupan anda sudah tentu akan membosankan dan memenatkan sekiranya tiada hadiah atau waktu untuk lari dari realiti.
Dengan fizikal dan mental yang lemah
, kualiti hidup juga akan merudum.

Sehubungan di atas, ini menunjukkan bahawa setiap individu itu terutama wanita mestilah mencuri masa untuk makan angin bagi mengelakkan anda daripada
tertekan serta terkesan dengan pekerjaan
 yang membebankan.

Bagaimana? Mudah sahaja, anda cuma perlu mencari teman, masa serta tempat percutian menarik dan pergi melancong!

Tempat percutian menarik menurut soal selidik!

Tidak perlu sampai ke luar negara, para wanita
turut boleh
self reward
 dan
healing

di dalam negara sahaja. Bak kata pepatah – hujan emas di negeri orang, hujan batu di negeri sendiri, tetapi lebih baik di tempat kita.

Menurut kajian kelolaan laman pakar dalam melancong
Agoda.com
, berikut
10 tempat menarik di Malaysia
:

Kuala Lumpur.

Pulau Pinang.

Melaka.

Langkawi.

Cameron Highlands.

Kota Kinabalu.

Johor Bahru.

Ipoh.

Port Dickson.

Genting Highlands.

Sumber: Agoda.com

Berdasarkan soal selidik pada tahun 2023 ini, ia jelas membuktikan bahawa individu lebih gemar membawa diri serta keluarga
 melancong ke lokasi ‘umum’ di Malaysia
 yang penuh dengan kemeriahan dan kemudahan.

Manakala bagi lokasi bukan domestik, bandar Hat Yai dan Bangkok di Thailand serta negeri jiran Singapura berada di tangga teratas dalam carta.
Mungkin jarak perjalanan percutian
 itu adalah antara faktor terpenting.

Pokoknya, ada banyak lagi tempat percutian menarik untuk anda melancong di Malaysia. Jadi, rancanglah bermula hari ini!

Percutian mungkin tiada erti andai bersendirian!

Dalam kegembiraan dan kesibukan anda merancang untuk melancong, fikirkan juga tentang faktor keselamatan. Ada wanita yang mungkin
mahu dan mampu untuk bergerak solo
 tetapi bukan semuanya inginbegitu!

Lebih-lebih lagi di tempat percutian menarik yang mungkin anda belum pernah pergi,
ia boleh mengundang bahaya
 di mana risiko untuk anda tersesat atau terpedaya dengan akal jenayah manusia adalah lebih tinggi.

Sebaiknya, anda sebagai seorang wanita perlu membawa teman ketika melancong. Kalau suami atau ahli keluarga anda sedang sibuk, anda mungkin boleh mempelawa
sepupu-sepapat, kawan rapat atau
bff
pergi sekali
.

Bersama individu yang tersayang, sudah pasti momen dan memori percutian itu akan jauh lebih indah, bukan?

Nikmati percutian dengan berhati-hati, berjaga-jaga

Selain keselamatan dan kesejahteraan, sila turut pertimbangkan faktor kesihatan anda. Dengan situasi
endemik COVID-19
 dan banyak jenis wabak lain yang sedang berleluasa, anda wajar berwaspada.

Sebelum mencari tempat percutian menarik untuk anda, anda kena tahu keadaan semasa di sana. Jika perlu, sila ambil vaksin, bawa ubat serta amalkan langkah pencegahan andai risiko sesuatu penyakit itu di tahap tinggi.

Atau lebih baik, elakkan daripada pergi ke lokasi yang berbahaya dan
gunakan internet sebagai sumber informasi
!

Apa yang boleh dikonklusikan di sini adalah
self reward
itu amat
diperlukan oleh wanita dan semua individu
 lain. Bagi merehatkan diri daripada tekanan dan bebanan kehidupan, projek untuk
healing
merupakan ikhtiar yang baik.